Niška televizija » Nišvil obara rekorde posećenosti (VIDEO)\nNišvil obara rekorde posećenosti (VIDEO)\nObjavljeno 17.08.2014. 16:51\nOvogodišnji Nišvil, koji se završava večeras, preti da obori dosadašnji rekord po posećenosti, ocenjuje direktor džez festivala Ivan Blagojević. Tokom 20 godina postojanja, od skromne manifestacije postao je prepoznatljiv muzički brend u Evropi i svetu, a renomirani izvođači ove vrste muzike ne čekaju poziv organizatora, već se sami nude.\nMuzički festival Nišvil stavio je naš grad visoko na međunarodnu mapu prestonica džeza, složili su se učesnici konferencije o kreativnim industrijama i brendiranju Srbije.Tokom četiri dana trajanja ove manifestacije, gradom su se neretko mogli čuti strani jezici, a Nišom je zavladao kosmopolitski duh. Iz godine u godinu sve je više posetilaca Nišvila, ponosno ističe direktor festivala Ivan Blagojević.\nSolomon Bark, Inkognito, Kendi Dalfer samo su neka od zvučnih imena koja su tokom dve decenije postojanja nastupala na binama Nišvila. Vremenom je postala stvar prestiža nastupati na niškom džez festivalu.\nNišvil džez festival je dva puta bio proglašavan brendom umetničke muzike, a Ministarstvo kulture mu je dodelilo status festivala od nacionalnog značaja.\n40% stanovnika Srbije nema zavšenu srednju školu (VIDEO)\nPovrće za zimnicu u narednim nedeljama sve skuplje (VIDEO)


Počinje vađenje 23 potopljena nemačka broda iz Dunava • Poportal\n02/06/2020 02/06/2020 P.Panović0\nOd 220 rečnih brodova za koje se zna da ih je nemačka vojska potopila u Dunavu na kraju Drugog svetskog rata, neposredno posle rata izvađeno je njih 30 a ostalo je još 183 koje treba izvaditi, izjavio je danas predstavnik Ministarstva gradjevinarstva, saobraćaja i infrastrukture Veljko Kovačević.\nKovačević je za RTS rekao da je utvrdjeno da 23 broda naročito ugrožavaju životnu sredinu i bezbednost, zbog toga što imaju neeksplodiranih podvodnih mina, pa je započet proces za njihovo uklanjanje podvodnim snimanjima koja treba da pokažu gde se tačno ta eksplozivna sredstva nalaze.\nNakon toga, biće raspisan tender o tome ko će vaditi te brodove sa dna Dunava.\n“Utvrdili smo da 23 broda ugrožavaju bezbednost plovidbe i životnu sredinu, dolazi do velikog usporavanja saobraćaja kada je nizak vodostaj, kada se oni i vide. U prvoj fazi podvodnim snimanjima oni moraju da se tačno lociraju”, kazao je Kovačević.\nOn je dodao da su problem podvodne mine za koje se ne zna kako će reagovati nakon 70 godina od kada su potopljene.\nOn je rekao da će tender za uklanjanje potopljenih nemačkih brodova biti raspisan kada se utvrde sve činjenice o tome ne samo gde se brodovi nalaze već i gde se u njima nalaze tačno eksplozivna sredstva, i koliko ih ima.\n“Snimanje podvodnih mina u ovoj fazi je najopasnije i najkomplikovanije. One se lako lociraju ali vadjenje je jako teško”, rekao je Kovačević i dodao da će biti preduzete sve mere bezbednosti oko utvrdjivanja činjenica, nakon čega će biti raspisan tender.\nKovačević je naveo da su brodovi namerno potapani tako da su tonuli jedan na drugi, što je bila namera nemačke vojske da na kraju Drugog svetskog rata zaustavi napredovanje Crvene armije.\nUEFA na mukama: Traže se termini i model za završnicu LŠ I LE posle prinudne pauze – postoji nekoliko ideja, uskoro konačna odluka


Predstavljen projekat TOURCOMSERBIA | Events in Serbia\nby Events in Serbia 26. aprila 2022., 15:51 408 Views\nU Turističkoj organizaciji Srbije održan je info dan – predstavljanje projekta TOURCOMSERBIA pokrenutog sa ciljem razvoja novog modela za kontinuirano merenje konkurentnosti turizma Srbije.\nTOURCOMSERBIA (Konkurentnost turističke destinacije – model evaluacije za Srbiju), omogućiće donosiocima odluka da preduzmu konkretne akcije na poboljšanju konkurentne pozicije Srbije na međunarodnom turističkom tržištu.\nNosilac projekta je Prirodno-matematički fakultet Univerziteta u Novom Sadu – Departman za geografiju, turizam i hotelijerstvo, a Univerzitet Singidunum je partner u realizaciji projekta. Projekat se finansira iz programa IDEJE Fonda za nauku Republike Srbije, a podržan je od strane svih relevantnih činilaca u turizmu Srbije – Turističke organizacije Srbije i strukovnih udruženja YUTA i HORES.\nČlanovi projektnog tima su profesori i istraživači koji se dugi niz godina, na naučnoj i stručnoj osnovi bave izučavanjem turizma kao fenomena, a posebno konkurentnosti turističke destinacije i razvoja turizma u Srbiji i svetu.\nOpis projekta TOURCOMSERBIA\nProces razvoja modela podrazumeva čitav niz aktivnosti koje će biti realizovane u Srbiji i državama, koje će biti definisane kao glavni konkurenti turizmu Srbije, a sve uz podršku i aktivno učešće ključnih stejkholdera u razvoju turizma.\nU istraživanjima konkurentnosti turističkih destinacija sve više se razmatraju indikatori održivosti, dok se uloga turističke tražnje često zanemaruje.\nStoga, projekat TOURCOMSERBIA teži da reši i ovaj jaz, te u svom modelu za Srbiju, uvodi indikatore održivosti i princip participativnog pristupa, koji podrazumeva aktivno učešće svih relevantnih internih i eksternih stejkholdera kako u razvoju modela, tako i u ocenjivanju konkurentnosti Srbije kao turističke destinacije.\nIstovremeno, ovaj inovativni model će biti testiran i u odabranim zemljama identifikovanim kao konkurentski set turizmu Srbije. Projekat ima jasan, kako teorijski, tako i praktični značaj, te može imati značajan uticaj na stejkholdere u turizmu Srbije, širu javnost, te domaću i međunarodnu naučnu zajednicu.\nTurizam je u Srbiji prepoznat kao jedan od ključnih sektora ukupnog ekonomskog i društvenog razvoja. Ipak, konkurentska pozicija Srbije na međunarodnom turističkom tržištu bi se značajnije mogla poboljšati.\nRazličiti indikatori i modeli za procenu i merenje konkurentnosti turističkih destinacija su godinama razvijani od strane brojnih istraživača i međunarodnih institucija. Međutim, ne postoji jedinstven skup indikatora koji bi se generički mogao koristiti za sve destinacije, te je stoga potreban specifičan pristup svakoj od njih.\nProjekat je započet 1. januara ove godine i trajaće 36 meseci, do 31. decembra 2024. godine.\nPrevious article Manifestacije za ljubitelje istorijskih vozila [Kalendar 2022]\nNext article Za Beogradsko proleće traži se karta više


Upravljanje dogadjajima - Seminarski Diplomski Radovi\nDatum i vreme: 02-07-2022, 02:34 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / upravljanje razvojem / Upravljanje dogadjajima\n... Polazno sistematizovanje funkcija menadžmenta susreće se kod Fayola, obuhvatanjem planiranja, organizovanja, komandovanja, koordinacije i kontrole. Njegovi sledbenici, u pravilu, navode funkcije menadžmenta u širem smislu, a razlike se ispoljavaju u domenu kadrovske politike i finansija. Razlike u pristupima struktuiranju funkcija menadžmenta savremenih autora determinisane su promenama u procesu poslovanja, koji je takođe prošao evolutivni put.\nStruktuiranje funkcija menadžmenta događaja u osnovi je metodološkog karaktera, tako da se funkcijama savremenog menadžmenta događaja u širem smislu mogu obuhvatiti odlučivanje, regulisanje, planiranje, kontrolisanje, organizovanje, vladanje, ostvarivanje ciljeva, rukovođenje, motivisanje i sprovođenje , kojima se mogu pridodati upravljanje ljudskim resursima i informaciona podrška menadžmentu događaja.\nU užem smislu, struktuiranjem funkcija savremenog menadžmenta događaja obuhvataju se sledeće četiri funkcije:\n• Upravljanje (uključujući i sa aspekta realizacije događaja sve značajnije upravljanje ljudskim resursima),\nSpecifičnost postavljanja i izvršenja događaja nalaže da se navedene osnovne funkcije menadžmenta događaja posmatraju sa strateškog, taktičkog i operativnog aspekta. Usled dinamičnosti i fleksibilnosti realizacije događaja, u praksi se, u pravilu, ispoljava interfunkcionalna povezanost aktivnosti menadžmenta događaja, i to na svim nivoima upravljanja...\n1.\tUvod ------------------------------------------------------- 3\n2.\tUpravljanje događajima --------------------------------- 4\nPristupi upravljanju događajima ------------------------------- 4\nGrupe u upravljanju događajima ------------------------------- 6\nKomuniciranje u upravljanju događajima --------------------- 8\nPreduzetništvo I upravljanje događajima ---------------------- 9\n3. Zaključak ------------------------------------------------- 11\nUpravljanje zalihama Dzemala 0 2,459 09-09-2011 07:07 PM\nUpravljanje promenama Dzemala 0 2,270 23-07-2010 04:46 PM\nUpravljanje promenama jat airways Dzemala 0 3,559 23-07-2010 04:44 PM\nUpravljanje promenama - Igma Uljma Dzemala 0 3,577 23-07-2010 04:41 PM\nUpravljanje kuluturnim aktivnostima u turizmu Dzemala 0 2,498 23-07-2010 04:39 PM


Zajednica Opština Crne Gore » Blog Archive » Tehnička pomoć u izradi Strateških planova razvoja lokalnih zajednica\nTehnička pomoć u izradi Strateških planova razvoja lokalnih zajednica\nMinistarstvo ekonomije u saradnji sa Zajednicom opština Crne Gore održalo je juče treći radni sastanak sa predstavnicuma jedinica lokalne samouprave vezano za tehničku pomoć izradi Strateških planova razvoja koje su, na osnovu Zakona o regionalnom razvoju, obavezne da u svojim skupštinama usvoje sve jedinice lokalne samouprave.\nSastanku su prisustvovali predstavnici devetnaest jedinica lokalne samouprave, koje je pozdravila dr Nina Vujošević, pomoćnik ministra ekonomije i Rajko Golubović, sekretar Zajednice opština Crne Gore. Pomoćnik ministra ekonomije Nina Vujošević je prisutne upoznala sa dinamikom realizacije procesa izrade Strateških planova kod pojedinih opština i zahvalila im se na angažovanju i ozbiljnosti sa kojom su prišli realizaciji svoje zakonske obaveze.\nU cilju što kvalitetnije pripreme ovog dokumenta učesnici sastanka su, od strane eksperata konsultantske kuće HCL, upoznati sa evropskim fondovima koji će nam u narednom periodu biti dostupni za finansiranje projekata iz Strateških planova razvoja. Ove informacije treba da posluže opštinama kao osnovna vodilja za odabir onih prioriteta i projekata kojima će u narednom planskom periodu moći da apliciraju za kofinansiranje i grantove pretpristupnih fondova EU i drugih kreditora i donatora.\nObzirom da je u većini jedinica lokalne samouprave proces izrade Strateškog plana razvoja u poodmakloj fazi, prisutni predstavnici opština su iskoristili priliku da postave konkretna pitanja i zatraže objašnjenja na koji način da prevaziđu probleme sa kojima su se u dosadašnjem radu sreli. Na sva postavljena pitanja dobili su odgovor od pomoćnice ministra i eksperata-konsultanata.


13-12-2019 11:59 Izdvojeno Srbija Politika\nBivši ministar spoljnih poslova lažne države Kosovo Petrit Seljimi najavio je da će Visoki predstavnik Evropske unije za spoljnu politiku i bezbednost Žozep Borel, imenovati slovačkog diplomatu Miroslava Lajčaka na mesto specijalnog predstavnika EU za dijalog između Srbije i okupirane srpske pokrajine.\n„Saznao sam iz tri različita izvora, da Borel ozbiljno razmišlja o imenovanju Miroslava Lajčaka za izaslanika za dijalog između Srbije i (tzv.) Kosova. Ministar Lajčak je cenjen, ali mislim da specijalni izaslanik ne bi trebalo da bude iz zemlje koja nas nije priznala“, napisao je Seljimi na svom Tviter profilu.\nDa EU treba da imenuje specijalnog predstavnika za dijalog između Beograda i Prištine, izjavio je i poslanik CDU i novi izvestilac Saveta Evrope za lažnu državu Peter Bajer, tokom nedavne posete okupirane srpske teritorije i sedištu Demokratskog saveza Kosova.\nDo sada su specijalne predstavnike za dijalog između Srbije i takozvanog Kosova imenovale SAD. Stejt department je imenovao Metjua Palmera, dok je američki predsednik Donald Tramp imenovao ambasadora Ričarda Grenela.\nSve strane zainteresovane za nastavak dijaloga, Francuska, Nemačka, SAD i EU, čekaju stvaranje novih institucija u lažnoj državi, kako bi se započeli napori da se strane vrate za pregovarački sto.\nUkoliko Lajčak bude postavljen za specijalnog predstavnika EU za dijalog između Beograda i Prištine, bio bi prvi put da dve ključne figure EU za dijalog dolaze iz dve zemlje, koje još uvek ne priznaju nezavisnost lažne države, Žozep Borel iz Španije i Miroslav Lajčak iz Slovačke.\nKoji je odgovor Srbije Ukrajini, pročitajte OVDE.


Prekinuta Skupština ABA lige\nSkupština ABA lige prekinuta je danas nakon što košarkaški klub Partizan nije dozvolio da se Zoran Tošković postavi za predsedavajućeg.\nPartizan nije želeo imenovanje Toškovića jer je on predstavnik FMP-a, ali i Crvene zvezde u Košarkaškom savezu Beograda.\nSada slede konsultacije i zakazivanje nove Skupštine, a u toku je izvlačenje takmičarskih brojeva.\nPartizan je nedavno zatražio da se FMP izbaci iz ABA lige zbog sukoba interesa, pošto se Nebojša Čović nalazi na čelu dva kluba iz tog takmičenja – Crvene zvezde i kluba iz Železnika. Partizan je tada naveo da postoje nedvosmisleni dokazi za to, iako tako nije na papiru.\nNa sledećoj Skupštini to će biti jedna od tema, kao i sudbina lige, početak takmičenja i izbor komesara za sudjenje.


Rusija izručila Srbina osuđenog za ubistvo 2002 godine: U bekstvu poznati vlasnik restorana | Happy BSC portal\nOsuđen je na devet godina zatvora\nKarabašević je 14 godina bio u bekstvu od 2005. godine, a uhapšen je po poternici Srbije u avgustu 2019. godine u Sevastopolju na Krimu, gde je u međuvremenu otvorio restoran. Nakon što je rusko pravosuđe odobrilo njegovo izručenje, 20. novembra 2020. godine je izručen Srbiji.\nKaznu izdržava u požarevačkom zatvoru - Zabela po pravosnažnoj presudi Višeg suda u Požarevcu od 22. decembra 2017. godine, rečeno je u Višem sudu sudu u Požarevcu.\nPošto je osuđen u odsustvu, ima pravo da traži ponavljanje suđenja u zakonskom roku od šest meseci od kada je izručen Srbiji. Međutim, on zahtev za ponavljanje krivičnog postupka još nije podneo sudu.


ODLUKOM FIBA: Crvena zvezda mora da plati 130.000 evra igraču Partizana! - Sportski Portal\nDugovanja su došla na naplatu, a sada je to i pravosnažno odlukom Svetske kuće košarke.\nProšlog leta Stefan Janković prešao je iz Crvene zvezde u Partizan, razlog su bila dugovanja od strane kluba sa Malog Kalemegdana, koja su sada došla na naplatu.\nOdlukom FIBA presuda je otišla u korist igrača, koji će zajedno sa svojom agencijom dobiti 130.000 evra, koliko je sada zvanično Zvezda dužna da isplati.\nJanković je zbog istog razloga i dobio raskid ugovora sa crveno-belima, koji su u svoju odbranu navodili da nijedna plata nije kasnila duže od 30 dana, ali taj argument nije bio uvažen.\nprintscreen / hotsport\nPovezane temeDelijeGrobariKK Crvena zvezdaKK PartizanSrbija


Imovina Montavar Metalca ponovo na prodaju - Vijesti.me\nNIJE SMANJEN IZNOS\nImovina Montavar Metalca ponovo na prodaju\nNa prodaju su ponuđene nepokretnosti po ukupno procijenjenoj vrijednosti od 5,82 miliona eura i pokretnosti po cijeni od četiri miliona eura Edit\nMetalac Montavar protest (Foto: Zoran Đurić)\nMina Business 18. oktobar 2015, 13:29 ažurirano 13. februar 2019, 00:24\nStečajna uprava Montavar Metalca iz Nikšića raspisala je oglas za prodaju imovine tog preduzeća, javnim prikupljanjem ponuda, po cijeni od 9,83 miliona eura, isto koliko je iznosila na prethodnom tenderu.\nNa prethodni oglas za prodaju imovine, na koji su se ponude mogle dostavljati do 14. oktobra, nije bilo zainteresovanih.\nNepokretnosti čine i saobraćajnice unutar proizvodnog kompleksa, koje se prodaju za 20 hiljada eurai ograda oko proizvodnog kompleksa koja se prodaje po cijeni od 15 hiljada eura.\nPokretnosti ponuđene na prodaju čine repromaterijal, rezervni djelovi, HTZ oprema, kancelarijski material čija je procijenjena vrijednost 147,26 hiljada eura, alat i pribor koji se prodaju za 54,03 hiljade EUR, nedovršena proizvodnja i gotovi proizvodi po cijeni od 61,74 hiljade, investiciona ulaganja čija je vrijednost 640,34 hiljade eura i oprema koja se prodaje za 3,1 milion eura.\nPonude se dostavljaju do 4. novembra do 14 sati na adresu Privrednog suda, a biće otvorene dan kasnije u osam sati i 30 minuta.\nImovina će se prodati ponuđaču koji ponudi najveću kupoprodajnu cijenu, koja ne može biti manja od 75 odsto procijenjene vrijednosti imovine.


Evropa rekla "ne" ultimatumu Irana - šta će biti sad? - BIGportal.ba\nEvropa rekla “ne” ultimatumu Irana – šta će biti sad?\nMaj 9, 2019 083\nNemačka, Francuska i Velika Britanija, kao i Evropska unija rekle su “ne” iranskom ultimatumu.\nIran je 2015. postigao sporazum o svom nuklearnom programu sa šest velikih sila, a to su SAD, Nemačka, Kina, Francuska, Velika Britanija i Rusija. SAD su pre godinu dana istupile iz tog sporazuma a od prvog maja ukinuli su i izuzeća za neke zemlje od zabrane kupovine iranske nafte.\nDron blokirao aerodrom u Frankfurtu, policija digla helikopter, traže dron i operatera


Kamera gde joj mesto nije: U Berški se pravdaju – snima samo kasu - Čivijaš radio\nSnimci na kojima se vide kamere za nadzor iznad kabina za presvlačenje, u prodavnici odeće firme „Berška“ u jednom tržnom centru u Beogradu, uzbunili su javnost i ponovo otvorili pitanje: Ko nas i gde sve vidi? I dok kompanija Berška negira da snima kupce u kabinama za probu, Poverenik za informacije od javnog značaja i zaštitu podataka o ličnosti najavljuje ispitivanje slučaja.\nNeko nas posmatra, neko nas stalno gleda… Koliko puta smo pomislili da se kamera nalazi na mestu gde joj mesto nije – a ako je postavljena iznad kabina za presvlačenje, onda je to poseban problem, čak i da nije uključena, a jeste. Da li je slučaj Berška još jedno u nizu upozorenja da se na kraju trljaju pogrešne ruke?\n„Imali smo situaciju sa devojkom pre samo mesec dana koja je, nažalost, doživela da snimci presvlačenja iz tržnog centra završe na sajtu za odrasle, dakle zloupotrebe tog tipa se dešavaju i nije poenta da mi budemo obazrive i da se pazimo i da se sklanjamo od rizičnih situacija, već je poenta da nas ne dovode u rizične situacije i nadam se da će brend ukloniti spornu kameru“, kaže novinarka i modna blogerka Branislava Antović Aleksić.\nOvu „nepristojnu“ kameru uslikala je i na nju na društvenim mrežama ukazala zabrinuta građanka. Slučaj je prijavila policiji, a na Instagramu poručila da su je zaposleni ubeđivali da nije reč o kameri, a onda prepričala i da su joj bivši zaposleni objasnili da se ti snimci ne gledaju, osim u slučaju krađe.\nA kompanija Berška ne saopštava da će kameru ukloniti ili premestiti, već objašnjava da je u njenom fokusu nešto drugo.\n„U našoj kompaniji radimo na zaštiti zdravlja i sigurnosti naših kupaca i zaposlenih. U tom smislu želimo da naglasimo da kompanija ‘Berška’ uopšte i ni pod kojim uslovima ne snima klijente u kabinama za probu. Kamera za koju pitate snima isključivo područje blagajne i to je jedina svrha zbog koje je tamo postavljena. Takođe, imajte na umu da su, po najstrožim procedurama i zakonima, snimci naših video-sistema dostupni nadležnim organima“, navodi kompanija.\nMediji prenose da je kompanija Berška zbog položaja kamere za nadzor i ugrožavanja privatnosti kupaca optužena i u Švajcarskoj i da se i tamo branila na isti način kao i ovde – snimamo samo kasu.\n„Ono što je problematično jeste da se radi o video nadzoru koji ne ispunjava svrhu koju je trgovinski lanac želeo da ispuni, a to je zaštita imovine, već se radi o nadzoru koji duboko zadire u privatnost kupaca. Problem je da nije srazmeran, svrsishodan, da nema informacija, obaveštenja kupcima da se video nadzor sprovodi“, kaže Ana Toskić iz organizacije civilnog društva „Partneri Srbija“.\nU bazi povreda privatnosti, koju je uspostavila grupa nevladinih organizacija u prethodnih godinu i po dana zabeleženo je čak 95 takvih slučajeva. A ovaj slučaj sada je u rukama Poverenika koji je pokrenuo nadzor nad spornim video nadzorom.


Rudarstvo jedan od temelja privrednog rasta Srbije - Ekonomske Vesti\nMali nuklearni rat u NATO porodici:Američke atomske bombe kod Erdogana\nTramp Erdoganu:Kurdi nisu andjeli, ali uništiću vas\nBugarska nudi Folksvagenu subvencije od 260 mil evra da odustane od Turske\nRudarstvo jedan od temelja privrednog rasta Srbije\n12. avg. 2015 Andrija Matić 0 Comments Aleksandar Antić, EPS, Ministarstvo rudarstva i energetike, Resavica, rudari, rudnik, ugalj\nMinistar rudarstva i energetike u Vladi Republike Srbije Aleksandar Antić izjavio je danas da se ne razmišlja o vraćanju rudnika sa podzemnom eksploatacijom uglja „Resavica“ u sastav „Elektroprivrede Srbije“ (EPS), već je cilj pronalazak strateških partnera.\nAntić je prilikom obilaska Ibarskih rudnika, koji posluju u sastavu JP PEU „Resavica“, rekao da je i EPS u kompleksnoj situaciji, budući da se radi plan restrukturiranja kako bi ta kompanija bila još uspešnija.\nOn je, navodeći da „Resavica“ ima devet pripadajućih rudnika, rekao da je interes države da se nađe strateški partner koji će da investira u otvaranje novih rudnika.\nPrema njegovim rečima, već ima nekoliko takvih projekata, kao što su modernizacija rudnika i termolektrane „Štavalj“, otvaranje rudnika bornih minerala u Raškoj i realizacija projekta rudnika „Ćirikovac“.\nU modernizaciju rudnika „Soko“, kako je rekao, u naredne tri godine trebalo bi da bude uloženo 30 miliona evra, dok je u rudniku „Štavalj“ pronađeno prvoklasno nalazište sa 190 miliona tona uglja, u šta bi strateški partner trebalo da uloži od 80 do 100 miliona evra.\nOpredeljeni smo za to da modernizujemo postojeće jame koje imaju perspektivu, ukazao je ministar i poručio da rudari u Srbiji ne treba da brinu za svoj posao, jer će rudarstvo biti jedan od glavnih temelja privrednog rasta Srbije.\nAntić je naveo da se sada u rudnicima sa podzemnom eksploatacijom uglja proizvodi približno 700.000 tona tog energenta godišnje, a u njima je zaposleno više od 4.000 rudara.\nPrema njegovim rečima, situacija je u tim rudnicima sada teška zbog toga što se prethodnih godina nije ulagalo u modernizaciju proizvodnog sistema.\nResorno ministarstvo je, kako je naglasio, posvećeno tome da pronađe strateške partnere koji će ulagati u njihovu modernizaciju, pri čemu je neophodno da se nastavi plan konsolidacije tih rudnika, na čemu se radi.\nAntić je pre obilaska Ibarskih rudnika položio venac na spomenik poginulim rudarima u Ušću kod Kraljeva.\n← Iran ima rešenje: Katarski gas može stići do Evrope preko nas\nPotražnja sve veća, cena ostaje niska →


GORNJA REPUBLIKA MAKEDONIJA – novo ime za nekadašnju Makedoniju u sastavu SFRJ\nGORNJA REPUBLIKA MAKEDONIJA – novo ime za nekadašnju Makedoniju u sastavu SFRJ\nDržavno rukovodstvo u Skoplju pred predstojeći junski izveštaj Evropske komisije, moraće da donese“hrabru odluku” i doprinese rešenju 20 – godišnjeg spora sa susednom Grčkom o službenoj upotrebi imena Makedonija. A najnoviji predlog posrednika u tim pregovorima pod pokroviteljstvom UN, američkog ambasadora Metjua Nimica je naziv – Gornja Republika Makedonija. To ime bi trebalo da zameni naziv Bivša Jugoslovenska Republika Makedonija – BJRM, u narednih najmanje sedam do osam godina, koliko je predviđeno da traju pregovori za članstvo u EU.\nVlada premijera Nikole Gruevskog u Skoplju zvanično se još nije oglašavala stavom po tom predlogu, ali je jasno da je vreme da se reši spor o imenu sa Grčkom. Taj isti preduslov je, pored ostalih reformskih zadataka, prepreka i za konačno dobijanje datuma početka pristupnih pregovora za članstvo u EU, iako je zemlja kandidatski status dobila još 2005.\nPrimijer Gruevski je u nekoliko navrata ukazivao da bi rešenje spora sa susednom Grčkom o imenu Makedonija trebalo da donesu građani zemlje na referendumu. Sada se takva solucija nagoveštava tek po okončanju procesa pristupnih pregovora za članstvo zemlje u EU, dakle posle gotovo čitave decenije. Na referendumu tada bi građani odlučivali o članstvu u EU i mogućem prihvatanju trajnog rešenja imena -“Gornja Republika Makedonija”.


Tole slavio "duplu krunu" pa poslao poruku Zvezdi! - Sportske.net\nTole slavio "duplu krunu" pa poslao poruku Zvezdi!\nPočasni predsednik FSS Tomislav Karadžić progovorio je tokom večerašnje proslave Partizanove "duple krune" o tome kada će Zvezdi biti bolje.\nPoželeo Partizan na žrebu za Ligu šampiona!Crno-belo veče: "Dupla kruna čista kao suza"Kontrola, fokus, preciznost - Milojević odmah pokazao šta se tražiNije samo Stojković - Još jedan potpis u Zvezdi!Polako se otkrivaju tajne Ivice Ilieva - Ko će biti novi štoper Partizana?\nFudbalski klub Partizan je u prisustvu velikog broja zvanica organizovao večeras proslavu šeste "duple krune" u svojoj istoriji.\nPartizan je sezonu završio serijom od 37 utakmica bez poraza, a na velikom uspehu klubu je čestitao i počasni predsednik FSS-a Tomislav Karadžić.\nOn je rekao da je kao prijatelj uprave kluba došao da proslavi "duplu krunu", ali da Partizanu nikada nije pomagao da osvoji trofeje.\n"Voleo bih da mi jedan sudija kaže da sam mu rekao da nekoga zaustavi ili da nekome pomaže. To je priča za pojedince i klubove. Već deceniju Zvezda nema tim, ima mnogo unutrašnjih problema i dok ih ne reši, uvek će govoriti da su Savez i predsednik ili suđenje krivi. Kada bude jednog dana igrala bolje i na domaćoj i na evropskoj sceni, ti problemi biće iza nas", rekao je Karadžić.\nOn je rekao da ništa posebno ne pomaže sadašnjoj upravi Partizana i da izbegava insinuacije na temu da "daljinski upravlja klubom".\n"Partizan ima dobru upravu, dobru ekipu, imali su dobrog trenera i ja im želim da što pre stignu do Lige šampiona i grupne faze", naveo je Karadžić.\nUpitan o "posebnom tretmanu na finalu Kupa, pošto je u loži imao fotelju", Karadžić je rekao da to nije tražio, da su mu "podvalili prijatelji" i da će sledeći put tražiti običnu stolicu.


Naš odgovor će biti strpljivost i trpeljivost\nVučić je poručio komentarišući stav Prištine i poruke iz Brisela i Vasingtona oko KiM da oni samo žele da Srbija prizna Kosovo, a da će naš odgovorna sve to biti strpljivost i trpeljivost.\nOn je tako odgovorio i na pitanje može li se status Kosova rešiti na relacziji Priština, Brisel i Vašington bez Beograda,\n„Videćemo šta će da kažu za Vašingtonski sporazum. Vidim da im se ne sviđa. Jedino što bi želeli je da Srbija prizna Kosovo. Ako misle da je to realno moguće – blago njima. Mi ne mislimo tako“, kazao je on.\nVučić je ukazao da su se neki čudili i kritikovali kada je rekao „vi radite svoj posao, mi ćemo svoj“, te poručio da on nije, za razliku ranijih vlasti, izašao sa „jakim“ saopštenjima kao 2004.kada su izdali narod, kada su se lomili krstovi, spaljivale crkve na Kosovu, a da ništa nije prduzeto.\n„Bolje da pustimo da oni pokazuju nervozu, a mi ćemo da nastavimo da se bavimo jačanjem naše privrede“, podvukao je on.\nVučić je rekao da bez Beograda mogu da organizuju možda jedino pokušaj smene vlasti, kao što su pokušali, kako je rekao, na najgluplji mogući način na ulici, silom, pa nije uspelo.\nPrethodno, Vučić je razgovarao sa predstavnicima Srpske liste, koja je u srpskim sredinama ostvarila ubedljivu pobedu na nedavnim vanrednim parlamentarnim izborima na KiM.\nZatim je usledio sastanak kojem pored direktora Kancelarije za KiM Petra Petkovića, predsednika i potpredsednika Srpske liste Gorana Rakića i Igora Simića, prisustvuju i predsednici privremenih organa u 10 opština sa većinskim srpskim stanovništvom na KiM, kao i predstavnici zdravstvenih ustanova na KiM.\n“Razgovarali smo o projektima, i možemo danas da kažemo šta ćemo da radimo, što će biti simboli uspeha”, rekao je Vučić nakon razgovora sa Srbima sa KiM u Kuršumliji.\n“Biće kao pista urađen, šest metara širine, sa bankinama, kanalima…”, pojasnio je Vučić.\nRazgovaralo se, dodao je, i o projektima u Kosovoskom pomoravlju, poput Štrpca, od osvetljenja u centru grada, fasada, do svih važnijih pitanja.\n“Sve ove vesti za naše ljude su veoma dobre”, rekao je Vučić.\nTags: Aleksandar Vučič, Kuršumlija, pomoć za građane KiM, predstavnici Srba sa KiM\nKrizni štab – tržni centri i kafići do 14 sati za vikend


Na američkoj 'crnoj listi' i mrtvi ljudi, oko 200 osoba i organizacija sa Balkana\nIako "osvježen" 26. januara, popis osoba i organizacija koje su pod sankcijama Sjedinjenih Američkih Država, ne može se reći da je detaljno pregledan i "uređen", jer se na njemu i dalje nalaze osobe koje više nisu žive.\nTako su se na američkoj "crnoj listi" našla imena bivšeg, odavno preminulog, predsjednika Srbije Slobodana Miloševića, ali i Gorana Hadžića koji je umro 2016. godine.\nOno što je posebno zanimljivo jeste podatak da za Slobodana Miloševića piše da je još uvijek optuženik u pritvoru Haškog tribunala.\nNa listi, koja je objavljena na 1.085 strana, nalazi se oko 200 osoba i organizacija iz Bosne i Hercegovine, Hrvatske, Srbije, Kosova i iz Makedonije.\nMeđu osobama kojima je zamrznuta sva eventualna imovina na teritoriji SAD-a i ujedno zabranjeno putovanje u tu zemlju su gotovo svi ratni zločinci s područja bivše Jugoslavije, poput Veselina Šljivančanina, Vojislava Šešelja, Ratka Mladića, Biljane Plavšić, Momčila Krajišnika i Radovana Karadžića, ali i većina članova Karadžićeve uže porodice, uključujući njegovu kćerku Sonju koja trenutačno obavlja funkciju potpredsjednika Narodne skupštine Republike Srpske.\nNa neslavnoj listi i dalje su imena Hrvata osuđenih za ratne zločine poput Darija Kordića, Mladena Naletilića Tute, Vinka Martinovića Štele, Marija Čerkeza, Ante Furundžije...\nNa popisu je i Valentin Ćorić, jedan od šest bivših funkcionera Herceg-Bosne osuđenih pred haškim tribunalom u novembru prošle godine, ali tamo nema imena drugih iz te grupe poput Jadranka Prlića ili Milivoja Petkovića.\nUz Rojsa i Soptu koji po kriterijima američkih vlasti spadaju u neku drugu kategoriju, tu je i bivši član Predsjedništva BiH Ante Jelavić, za kojim traga bosanskohercegovačko pravosuđe.\nPoznatija bošnjačka imena s američke "crne liste" su ona ratnog načelnika Glavnog štaba Armije BiH Envera Hadžihasanovića, nekadašnjeg ministra unutrašnjih poslova Republike BiH Bakira Alispahića, koji je smijenjen još 1996. godine zbog veza s Iranom, te Senada Šahinpašića Šaje.\nPredsjednik Republike Srpske Milorad Dodik i dalje se nalazi na listi.\nMeđu imenima Albanaca izdvaja se ono Fatmira Ljimaja, aktuelnog zamjenika predsjednika vlade Kosova, prenosi "Index.hr".\nMeđu organizacijama koje su pod sankcijama američke vlade su i dalje Srpska demokratska stranka (SDS) koja je dio vladajuće većine u BiH, te Ravnogorski pokret.\nViše iz kategorije: « Žena prvi put u istoriji na čelu rumunske vlade Ne poklapaju se srpski i holandski rezultati nalaza generala Mladića »


Uspešan povratak "Džonija" Stevanovića u ring, odbranio titulu u IBF verziji!\nNajuspešniji srpski bokser Nikola "Džoni" Stevanović odbranio je titulu Interkontinentalnog prvaka u supersrednjoj kategroiji, u verziji IBF, pošto je u Beogradu na poene pobedio Belgijanca Ajuba Nefzija.\nSudija je u jednom trenutku pozvao lekara pored ringa da pregleda posekotinu, ali je domaći bokser kazao da može da nastavi.\nVidelo se u početku da je Stevanović godinu dana odsustvovao iz ringa, pošto nije uspevao da priđe brzonogom Nefziju. Tek od četvrte runde je Džoni uspeo da uđe u svoj ritam i sustiže rivala. Srpski bokser je zadao više čistih udaraca, a u nekoliko navrata je zaljuljao borbenog rivala.\nIako su sudije dodelile ubedljivu pobedu domaćem bokseru, meč je bio uzbudljiv i kvalitetan, a publika je sve vreme bučno podržavala domaćeg favorita.\n"Imao sam problema zbog dugog odsustva u početku i tek od četvrte runde sam ušao u svoj ritam. Posekotina mi je zadala mnogo problema, jer ništa nisam video, ali sam rekao sudiji da mogu da nastavim i da ne treba da prekida. Protivnik je odličan, verovatno i najbolji do sada i pravi je test za ono što me čeka ubuduće", rekao je Stevanović agenciji Beta posle meča.\nOn je trenutno treći na rang-listi IBF, a ovom pobedom je stekao pravo da izazove svetskog prvaka, što je trenutno Kornelijus Bandrejdž, koji 30. juna brani pojas protiv Korija Spinksa.\n"Znam ih obojicu i potpuno sam spreman za najveću scenu i ubeđen sam da mogu da pobedim bilo koga od njih", rekao je Stevanović.\nPre glavnog meča bilo je pet uvodnih borbi. Jedinu senku na najvažniji meč u Srbiji u poslednje vreme bacila je jako loša organizacija susreta, koja je bila daleko ispod nivoa ranijih Stevanovićevih mečeva.\nPočetak borbi je kasnio, a između poslednjeg uvodnog i glavnog meča bilo je sat vremena pauze.\nSam početak je u jednom trenutku bio doveden u pitanje, pošto su predstavnici IBF-a insistirali da se sve takse plate pre početka meča. Borci u nekoliko uvodnih borbi nisu imali vodu u ringu, a tokom celog programa nije bilo malih stolica za ring, već su donete plastične iz publike.\nNovinarima je takođe bio otežan rad, jer nije bilo priključaka za struju, kao ni interneta u Hali sportova, a svi izveštači stavljeni su oko dva mala stola. Najavljenog televizijskog prenosa nije bilo iz nepoznatih razloga, a nezvanično se moglo čuti da je to zato što nije pronađen novac da se plate reportažna kola.


Prijatelji Čarlija Šina zabrinuti za njegov život : Crveni tepih\nPrijatelji Čarlija Šina zabrinuti za njegov život\nNaime, kako pišu američki tabloidi, nakon dva incidenta povezana sa narkoticima u poslednjih nedelju dana, prijatelji čuvenog holivudskog glumca Čarli Šina pribojavaju se da će ga takav način života ubiti. I to ni manje ni više, nego ove nedelje! WTF?!\nČarlijeve seanse sa prostitutkama i neograničenom količinom kokana i alkohola doveli su ga u nevolju čak dva puta u poslednjih nekoliko dana, pa je tako nakon uništavanja sobe jednog njujorškog hotela, kada je nađen go i bez svesti, glumac odveden u bolnicu. Nakon toga usledila je slična pijana epizoda u toaletu jednog restorana.\nNakon svega, prijatelji glumca tvrde da Šin ne smanjuje divljanje, zabavu i konzumaciju svega i svačega pa se plaše da li će ako nastavi tim tempom dočekati sledeću nedelju…\nDa li ovom čoveku iko može da pomogne???


Kad ostare ili se povrede - otkaz bez penzije - Vesti - HSE Portal\nŽeneva -- Od 67 miliona ljudi u svetu koji rade kao posluga u domaćinstvima, 90 odsto nema pristup socijalnoj zaštiti, a u najgoroj situaciji su migranti.\nTo je saopštila Međunarodna organizacija rada (MOR), koja je u izveštaju navela da je rad u domaćinstvu još "izuzetno potcenjen i nezaštićen", prenosi agencija Frans pres.\n"Kada neko od članova posluge ostari ili se povredi on obično bude otpušten, ostajući bez penzije ili adekvatne finansijske pomoći", izjavila je šefica MOR-ovog odeljenja za socijalnu zaštitu Isabel Ortis.\nU Italiji, oko 60 odsto posluge u domaćinstvima nema pravo na sistem socijalniezaštite, isto važi i za 30 odsto radnika u Francuskoj i Španiji, dok je najmanji pristup socijalnoj zaštiti u zemljama u razvoju.\n"Za migrante koji traže posao kao posluga, zaštita na radu je naročito retka", navodi se u izveštaju i dodaje da obezbeđivanje socijalne zaštite za ove radnike predstavlja veliki izazov.


Zbog nje je premijer Rumunije tražio azil u Srbiji, a ministarka je u zatvoru\nSvet Autor:Ana Tašković12. nov. 202107:14\nHapšenje Gabrijele Žalac, bivše ministarke za regionalni razvoj i EU fondove i sadašnje članice predsedništva HDZ-a, uzburkala je strasti u Hrvatskoj. Za predsednika Zorana Milanovića to je bila još jedna prilika da „bocne“ premijera Andreja Plenkovića rečima da je „Gabi, Plenkovićev kadar, zelena po iskustvu, a po moralu tamnih boja". Premijer je, sa druge strane, bio „iznenađen“ hapšenjem. Žalac će sigurno biti povod za još sličnih „peckanja“, ali ako izuzmemo lokalni aspekat ove priče, ovo hapšenje ima i evropski značaj - dokaz je da Evropsko javno tužilaštvo na čijem je čelu Laura Korduta Kovesi radi svoj posao.\nPlenković o hapšenju Žalac: Iznenađen sam, postoji pretpostavka nevinosti\n„Milanović nije samo vrhovni komandant Hrvatske, već i vrhovni lažljivac“\nŽalac i još tri osobe uhapšene su pod sumnjom da su izvršili krivično delo tokom nabavke i izrade softvera za ministarstvo na čijem čelu je bila Žalac. Klupko je počelo da se odmotava 2019. godine kada su portal Telegram.hr i novinar Drago Hendl objavili seriju istraživačkih tekstova u kojima su otkrili da je Žalac preplatila pomenuti softver – umesto 2,9 miliona kuna (oko 385.000 evra) plaćen je 13 miliona kuna (oko 1.700.000 evra).\nZa slučaj se zaintersovala Kancelarija evropskog javnog tužioca (EPPO), a istraga koju su sproveli u saradnji sa hrvatskim vlastima dovela je do hapšenja Žalac i još tri osobe 10. novembra.\nTime je Žalac postala još jedan u nizu političara kojima je Kovesi „uzela skalp“ i pokazala kako funcioniše Javno tužilaštvo Evropske unije koje je počelo sa radom 1. juna 2021. godine.\nAko je EPPO uveren da ima dovoljno dokaza o zloupotrebi novca EU onda slučaj iznosi pred nacionalne sudove zemlje gde se je uočena korupcija. U slučaju Žalac to znači da će nakon hapšenja po nalogu Kovesi, hrvatski sudovi biti u obavezi da nastave slučaj.\nSlučaj Viktor Ponta\nKovesi je pre dolaska na čelo EPPO već privukla pažnju evropskih medija i javnosti beskompromisnom borbom protiv korupcije u Rumuniji. Bila je glavni tužilac Nacionalnog direktorata za borbu protiv korupcije (DNA). Prethodno, od 2006. do 2012. godine bila glavni tužilac pri Visokom kasacionom sudu.\nNa spisku političara koji su zahvaljujući njenim istragama bio je čak i tadašnji premijer Rumunije Viktor Ponta. Nakon četiri meseca istrage, Kovesi je u septembru 2015. godine podnela optužnicu u kojoj je Ponta optužen za utaju poreza, proneveru i pranje novca tokom 2007. i 2008. godine kada je bio na funkciji državnog tužioca. Deo njegove imovine je zaplenjen – deo jedne kuće, stan i nekoliko računa u bankama.\nViktor Ponta Foto: EPA/Bogdan Cristel\nPonta je ubrzo je podneo ostavku, mada formalan razlog nije bila optužnica već veliki antivladini protesti koji su usledili nakon požara u noćnom klubu u Bukureštu gde je stradalo 32 ljudi, a povređeno više od 500. Lideri protesta su tvrdili da je do požara je došlo zbog raširene korupcije i slabih bezbedonosnih kontrola.\nNekoliko dana kasnije Ponta se povukao sa mesta premijera, a 2010. godine i sa mesta predsednika Socijaldemokratske partije. Ostavku na partijsku funkciju obrazložio je rečima da želi da dokaže svoju nevinost u postupku koji je protiv njega pokrenula Kovesi. U januaru 2018. godine dobio je državljanstvo Srbije gde je prethodno tražio azil.\n„Topli zec“ u rodnoj Rumuniji\nIako su ankete pokazivale da Rumuni veruju u DNA, instituciju koji je Kovesi vodila, vlada koju je predvodila Socijaldemokratska partija 2018. godine optužila je Kovesi za zloupotrebu položaja, primanje mita i lažno svedočenje. U martu 2019. godine pozvana je na saslušanje, da bi vrlo brzo postala osumnjičena u drugoj istrazi, gde je optužena za koordinaciju „organizovane grupe tužilaca“ koja je navodno nezakonito procesuirala.\nRumunski Viši kasacioni sud ju je smatrao nevinom, ali tadašnja vlada isterala je svoje i uspeli su da je otpuste. Evropski sud za ljudska prava 2020. godine utvrdio je da je otpuštanjem prekršeno njeno pravo na pravično suđenje, kao i pravo na slobodu govora.\nIpak, u EU je bila jako cenjena zbog čega je bila pik broj jedan za prvog javnog tužioca EU. Tokom 2019. godine kada se njeno ime pojavilo kao glavnog kandidata na najveći otpor naišla je u rodnoj zemlji.\nNekadašnji ministar pravde Tudorel Toader najavio da Rumunija neće podržati njenu kandidaturu, čak optužio je EU zvaničnike da su bili „pogrešno informisani“ i „nesvesni zloupotreba“ koje je ona počinila u Rumuniji. Toader je bio taj koji je praktično prisilio nevoljnog predsednika Rumunije Klausa Iohanisa da u julu 2018. godine potpiše otkaz i ukloni je sa dužnosti.\nBONUS VIDEO Nastavak crne serije: Još jedan požar u kovid bolnici u Rumuniji\nGabrijela Žalachapšenjajavno tužilaštvo EUlaura korduta kovesiLaura KovešiRumunijaViktor Ponta


ekonomista - Sputnjik Srbija\n16:13 13 Maj 2021\nJapanski ekonomista: Ruska ekonomija stabilna i u uslovima pandemije\nRuska ekonomija je u uslovima pandemije virusa korona pokazala stabilnost, a epidemija nije nanela veliki udarac zemlji, smatra japanski ekonomista, generalni partner investicione kompanije „UMJ“ Jusuke Ocubo.\nIz rata sa virusom korona izaći će jedan pobednik, a to neće biti SAD\nIz rata sa virusom korona izaći će jedan pravi pobednik i virusa i ekonomske recesije, smatram da to neće biti SAD, već zemlje sa jakom i mudrom koordinacijom ekonomije, izjavio je rukovodilac katedre za marketing i menadžment u Višoj školi za osiguranje i finansije u Sofiji, profesor ekonomije Bojan Durankev.\nUkrajinski ekspert: Ako nas Zapad ne želi, daćemo resurse Kini u zamenu za „zaštitu od Rusije“\nAko zapadne zemlje nisu spremne da prihvate Ukrajinu, onda zemlja može da proda svoje resurse Kini u zamenu za „zaštitu od Rusije“, piše ekonomista Igor Selecki u članku za portal „Ogledalo nedelje“.\nUmro Danijel Cvjetićanin\nPosle duge i teške bolesti u nedelju 3. februara preminuo je Danijel Cvjetićanin, dugogodišnji profesor Ekonomskog fakulteta Univerziteta u Beogradu i Univerziteta Singidunum, prenosi RTS.\nAmerika će popustiti pod pritiskom BRIKS-a\nSlepo pridržavanje politike koju vodi Amerika i uvođenje sankcija Rusiji ispostavili su se kao potezi fatalni po Evropu. Osovina Rusija-Kina-BRIKS može da preokrene globalni ekonomski sistem i nadjača hegemoniju SAD, smatra glavni ekonomista nemačke „Bremer landesbanke“ Folker Helmajer.


RTS :: Mali: Za osam sati za pomoć države prijavio se 176.281 građanin\nEkonomija Mali: Za osam sati za pomoć države prijavio se 176.281 građanin\nsreda, 28. apr 2021, 07:21 -> 10:57\nMali: Za osam sati za pomoć države prijavio se 176.281 građanin\nTreći paket pomoći države privredi i građanima vredan 257 milijardi dinara kreće da se realizuje. U ponoć otvorena je stranica Trezora Republike Srbije za prijave za 30 plus 30 evra. Za osam sati prijavilo se 176.281 građana za pomoć od države, rekao je za RTS ministar finansija Siniša Mali.\nMinistar Mali rekao je gostujući u Dnevniku RTS-a da smo prošle godine imali dva paketa vrednosti 704 milijardi, kada se to sve sabere to je osam milijardi evra od države privredi i građanima.\n"Sistem prijavljivanja je veoma jednostavan, kao i prošle godine. Odete na sajt trezora, imate tri podatka koja treba da ukucate - broj JMBG, broj lične karte i da izaberete banku u kojoj imate račun ili u kojoj želite da vam mi otvorimo račun, ako ga nemate", objasnio je Mali i dodao da sama procedura traje 30 sekundi.\nPrema njegovim rečim, do osam sati se prijavio 176.281 građanin preko portala.\nDodao je podatak da se prošle godine u prvih pola sata za 100 evra prijavilo 3.900 ljudi, a noćas u prvih pola sata prijavilo se preko 20.000 ljudi, pet puta više.\n"Mi očekujemo da ćemo u narednim satima preći i 500.000, a danas i prvi milion. Prošle godine 100 evra je dobilo 6,2 miliona građana, od kojih se prijavilo četiri miliona i 300.000. Ne prijavljuju se penzioneri, njih ima 1,7 miliona, korisnici socijalne pomoći i oni koji su na odsluženju sankcija, njima novac leže na račune", naveo je ministar.\nNaglasio je da prijavljivanje koje je počelo noćas traje do 15. maja, od toga 5. maja kreće sa radom i kol centar.\nNajavio je da će 6. maja biti isplata za sve penzionere, 7. maja isplaćujemo sve korisnike socijalne pomoći i Upravu za krivične sankcije, a 12. maja kreće isplata ostalim građanima koji su se prijavili. Kako očekuje trebalo bi do 20. maja da budu isplaćini svi prijavljeni građani.\nNapomenuo je da se 10. maja isplaćuje druga minimalna zarada koji je deo paketa privredi.\n"Iz dana u dan pomažemo građanima i privredi, kako smo obećali. Stabilni smo. Imamo 240 milijardi na računu, likvidni smo", rekao je ekonomista.\n"Kada smo do 2019. imali suficit u budžetu, tada su kritikovali, sada, takođe kritikuju. Država hoće da pokaže da je stabilna i jaka i da pomogne i privredi i građanima da se umanje posledice koronavirusa", istakao je Mali.\nNaglasio je da su stvoreni uslovi prethodnih godina da može da se reaguje u vreme krize i to je učinjeno sada, reagovano je veoma brzo i jako i efikasno sa osam milijarde evra.\n"Naše učešće u BDP neće preći 60 odsto, uprkos ovolikoj pomoći privredi. U budžetu imate nikada veći novac za investicije. Do kraja godine osam auto-puteva će biti izgrađeno. Investiramo u bolnice, novu fabriku vakcina u ekologiju", istakao je Mali.\nNajavio je i da se krajem godine kreće u izgradnju linije metroa u Beogradu, a novac za to je, kako kaže, već izdvojen.


Počela da radi platforma za učešće Novosađana u planiranju grada - Novi Sad\nPočela da radi platforma za učešće Novosađana u planiranju grada\n19:10:00 17.10.2021, Komentara: 0\nNovi Sad - Platforma za komunikaciju gradske vlasti sa Novosađanima od danas je u funkciji. Portal je uradila kompanija „Ninamedia Kliping“, koja je za taj posao dobila 11,8 miliona dinara sa PDV-om.\n- Novo doba donosi nove izazove i traži nova rešenja i zato je Novi Sad, prvi u regionu, pokrenuo digitalnu platformu https://tvojgradnovisad.rs/, te tako stao „rame uz rame“ sa evropskim gigantima kao što su Brisel, Pariz i London. Na ovoj platformi od danas svaki sugrađanin može da predlaže, odlučuje i diskutuje o pitanjima od javnog značaja. Svi predlozi koje primimo preko platforme TvojGrad će biti razmatrani, a oni za koje postoje uslovi za realizaciju biće i predloženi za budžetsko finansiranje od strane Grada. Novosađani, niko bolje od vas ne zna šta je našem gradu neophodno i zato vas sve pozivam da učestvujete u radu platforme TvojGrad, jer vaše mišljenje znači – naveo je gradonačelnik Novog Sada Miloš Vučević.\nPosetioci sajta TvojGrad mogu da se resgistruju kao korisnici, da pregledaju projekte i da postave ideje. Kako je navedeno, predložene ideje građana imaće priliku da se nađu u planovima za budžet za 2022. godinu, što bi bio prvi put da Grad Novi Sad omogući građanima ono što im zakon odavno garantuje - pravo da budu pitani kako se njihov novac troši.\nOmogućena je opcija glasanja za ponuđene projekte gradskih uprava i ideje građana, dok za obelodanjene višegodišnje projekte gradskih uprava ne postoji mogućnost ostavljanja komentara.\nTrenutno se objavljeni projekti poput izgradnje nove Satelitske pijace, postavljanje podzemnih kontejnera, spratni parking za bicikle, izgradnja osnovne škole u Jugovićevu, dogradnja vrtića, novi dom penzionera u Ledincima, uređenje sportskog parka, Jodne banje itd. Da bi gradske vlasti razmatrali predlog građana, on mora da privuče pažnju i dobije glasove sugrađana, da bude realno izvodljiva i da nije štetna ni po koga.


Izazovi tužilačke istrage\nBEOGRAD - Ministar pravde i državne uprave Nikola Selaković izjavio je danas da je primena tužilačke istrage, koja se od danas sprovodi u svim sudovima i javnim tužilaštvima u Srbiji po novim odredbama Zakonika o krivičnom postupku (ZKP), veliki izazov za srpsko pravosuđe.\n"Kao i svaka nova stvar i ovo je veliki izazov za srpsko sudstvo i nešto više za srpsko tužilaštvo, jer ono postaje noseći faktor u krivčnom postupku i preuzima dobar deo nadležnosti koji je do sada pripadao istražnim sudijama", rekao je Selaković Tanjugu nakon obilaska Višeg i Prvog osnovnog suda i tužilaštva u Beogradu.\nViši sud u u Beogradu i Prvi osnovni sud u Beogradu su po broju predmeta najvažniji sudovi u Srbiji, napomenuo je Selaković i ukazao da je zbog toga bitno videti kakve su uslove za rad dobili tužioci u tim tužilaštvima.\nOn je istakao da je spremnošću i agilnošću vršilaca funkcija predsednika sudova i nadležnih tužilaca postignut dogovor za primer posebno kada su u pitanju smeštajni resursi.\nOko 26 novih kabineta i dežuranu dobilo je Prvo osnovno tužilastvo od Prvog osnovnog suda, šest, a do kraja godine osam kabineta i džuranu dobilo je Više tužilaštvo od Višeg suda, rekao je Selaković.\n"Ministarstvo će se, takođe, potruditi da do kraja godine, odnosno u naredna tri meseca kada ćemo imati vremena da uđemo dubinski u primenu ZKP-a, obezbeđuje sukcesivno uslove što u ljudstvu što u materijalnim resursima i ubeđeni smo da ćemo spremnošću svih, obezbediti da primena novog ZKP-a i sprovođenje tužilačke istrage budu na zadovoljavajućem nivou", rekao je ministar.\nOn je podsetio da je svaki početak težak, kao i tranzicioni period koji u Srbiji traje znatno duže nego u drugim zemljama.\n"Tranzicioni periodi su često problematični i nisu popularni, jer ljudi pružaju otpor nečemu što je novo. To je u prirodi ljudskog bića. Ali ono što je bitno je da postoji spremnost Ministarstva pravde i državne uprave, sudstva i tužilaštva da do primene dođe (tužilačke istrage)", naglasio je Selaković.\nOn je naveo kao primer da je Bosna i Hercegovina imala dva dana da počne da primenenje tužilačku istragu.\n"Zakon je (u BIH) donet u petak, a počeo je da se primenjuje u ponedeljak i već 11 godina se sprovodi tužalačka istraga bez većih problema", rekao je ministar.\nNaravno prve i druge godine problema je bilo što može da se očekuje i kod nas, ali ličnim kontaktima između sudija koje su postupalle u istražnoj materiji i zamenika javnih tužilaca, ti problemi se mogu prevazići uveren je on.\n"Jutros smo imali priliku da vidimo da su oni u stalnom kontaktu i da, kad se naiđe na neku problematičnu situaciju, oni jedni drugima priskaču u pomoć", naglasio je Selaković.\nCategories: 02. Pravosuđe HR Tags: ka istraga, tuzilač, zkp\n01/10/13 10:00:00 pm,\nWHERE (post_ID = 2690)


Služba za međunarodnu saradnju – Agencija za sprečavanje korupcije\nMeđunarodna saradnja ima izuzetno važnu ulogu u prevenciji i suzbijanju korupcije s obzirom na činjenicu da je korupcija povezana sa organizovanim i privrednim kriminalom uključujući i pranje novca i predstavlja ozbiljnu pretnju održivom demokratskom i ekonomskom razvoju i institucionalnoj stabilnosti svake zemlje. Suzbijanje korupcije je odgovornost svih država što međunarodnu saradnju (koja se ogleda u efikasnoj razmeni informacija i iskustava, unapređenju dobre prakse i uspostavljanju koordiniranih strategija, standarda i kriterijuma usmerenih na borbu protiv korupcije) čini još neophodnijom.\nSlužba za međunarodnu saradnju, u okviru svoje nadležnosti, razvija i unapređuje saradnju sa nadležnim državnim organima kao i sa relevantnim institucijama drugih država, međunarodnih organizacija, evropskih i regionalnih organizacija i inicijativa u području prevencije i suzbijanja korupcije.\nPrioritet Službe za međunarodnu saradnju je da prati međunarodne propise iz oblasti borbe protiv korupcije, posebno Konvencije i međunarodne ugovore koje je država ratifikovala kao i da inicira izmene domaćih propisa radi usklađivanja sa međunarodno prihvaćenim pravnim pravilima i standardima. Zbog toga je važna redovna i neposredna saradnja sa Savetom Evrope, Grupom država za borbu protiv korupcije (GREKO), učestvovanje na GREKO plenarnim sednicama u Strazburu, saradnja sa Ќancelarijom Ujedinjenih Nacija za drogu i kriminal (UNODC) i učestvovanje na sastancima Konferencije država članica (potpisnica UN Konvencije protiv korupcije), kao i sa Mrežom protiv korupcije u okviru Organizacije za ekonomski razvoj i saradnju (OECD).\nVažna uloga Služba za međunarodnu saradnju je predstavljanje Agencije i učestvovanje u domaćim i međunarodnim sastancima, konferencijama, seminarima i radionicama koji se odnose na borbu protiv korupcije.\nbudžet, projekat 2010-2011


Međutim, ovaj potez "građana" izazvao je zabunu kod jednog dela navijača, koji su pomislili da je Gundogan preminuo. Ubrzo su društvene mreže bile pune šala, doduše nekih i neslanih, na račun Sitija i nemačkog reprezentativca.\nKada je video da je vrag odneo šalu, javio se i sam 26-godišnji fudbaler.\n- Hvala saigračima na podršci i čestitam im na važnoj pobedi protiv Arsenala. PS: Ne morate da brinete, živ sam - napisao je Gundogan na Tviteru posle pobede Sitija od 2:1.\nGundogan je na utakmici protiv Votforda u utorak doživeo povredu ukršetnih ligamenata kolena i trebalo bi da pauzira šest meseci.


Prirodni proizvodi oduševit će vašu kožu\nNajbolje što možete napraviti za vašu kožu\nKad se radi o njezi kože, prirodno je uvijek bolje, komercijalni proizvodi za njegu kože najčešće su puni kemikalija i umjetnih sastojaka koje dugoročno mogu imati negativne posljedica za kožu. Dobra vijest je da postoje prirodni, jednostavni i pristupačni proizvodi koji rade bolje od većine komercijalnih, a bez štetnih sastojaka. Prirodna ulja sjajna su stvar za čišćenje i njegu kože, to vrijedi za sve tipove kože, uključujući masnu, a kombinacija ulja ovisi o stanju i potrebama kože.\nKoža je najveći organ, odgovorna je za cijeli organizam pa je ono što nanosimo na kožu jednako je važno kao ono što unosimo u naš organizam.\nPosljednjih godina sve više pripadnica ljepšeg spola počinje koristiti i upoznavati se s prirodnom kozmetikom koja je siromašna štetnim sastojcima koje često možemo vidjeti na deklaracijama komercijalnih proizvoda za njegu kože i kose.\nDugoročno ne postoji bolja verzija za vašu kožu od izbjegavanja raznih konzervansa, parabena, silikona i ostalih sastojaka koji vašu kožu trenutno čine boljom. Ne želimo vas obeshrabriti, ali potrebno je neko vrijeme kako bi se koža očistila od kemije koju ste godinama koristili, ali uz malo strpljenja vrlo brzo počet ćete primjećivati sve blagodati prirodne kozmetike, a još jedan veliki plus je to što je cjenovno pristupačna. Prirodna kozmetika djeluje tako da potiče kožu da se sama oporavlja, uzima što joj je najpotrebnije i stvara lipide koji je štite od štetnih vanjskih utjecaja.\nU sastavu komercijalnih proizvoda, čak i onih najskupljih uz hrpu kemijskih spojeva koje ne razumijemo sve više proizvođača stavlja prirodna ulja, međutim, vrlo često njihovi omjeri naspram svih štetnih stvari gotovo su neprimjetni, a umjesto hladno prešanih, najčešće koriste rafinirana ulja. Za razliku od vazelina i parafina koji nisu srodni lipidima kože i koji se ne upijaju u kožu nego samo ostanu na njezinoj površini, biljna i eterična ulja dublje ulaze u slojeve kože, njeguju je i hrane.\nPrirodna kozmetika koži omogućava da razvije prirodne metaboličke procese koji rezultiraju brzim i kvalitetnim samoobnavljanjem.\nKod prirodne kozmetike najčešće su skeptični upravo oni s masnom kožom jer smatraju kako ulja nemaju što raditi na njihovoj već masnoj koži, međutim, situacija je upravo obrnuta, postoje brojna ulja, namijenjena upravo masnoj koži, a hladno prešano, nerafinirano ulje najbolje je sto možete učiniti za vašu kožu.\nKoža pamti sve što stavite na nju, a njega biljnim i eteričnim uljima najpovoljniji je i najbolji način da svoju kožu održite mladolikom, zdravom i čistom.


Vučić: Srpsko-bošnjački odnosi su kičma Balkana\nRTV\t12.04.2016 21:06\nPremijer Srbije Aleksandar Vučić poručio je danas u Mostaru da su srpsko-bošnjački odnosi kičma za opstanak Zapadnog Balkana u pravom smislu te reči i pozvao na rešavanje svih problema u mir\n"Srbi i Bošnjaci imaju, sasvim izvesno, zajedničku budućnost tamo gde su vekovima živeli", rekao je Vučić je na zajedničkoj konferenciji za novinare sa predsedavajućim Predsedništva BiH Bakirom Izetbegovićem.\n"Srbi sa mnogim narodima dele granice, ali sa Bošnjacima živimo zajedno i u Srbiji i u BiH i tako će morati da bude i u budućnosti", poručio je premijer Srbije i dodao da ćemo se "ponašati ozbiljno i odgovorno i čuvaćemo mir i pravo na budućnost svakog deteta".\nVučić je rekao da je zaključak obojice da u narednom periodu treba da se intenziviraju kontakti, razgovor, dijalog.\n"Zaključak obojice, a Bakir može da me demantuje, to je da u narednom periodu intenziviramo kontakte, razgovore, dijalog, jer smatramo da su srpsko-bošnjački odnosi kičma za opstanak Zapadnog Balkana u pravom smislu te reči, za mir, bezbednost i sigurnost građana u celom regionu", rekao je.\nKad je reč o prošlosti, moramo je, primetio je srpski premijer, sagledati svakog ugla, da "Bošnjaci uđu u naše, srpske cipele, a mi Srbi u bošnjačke".\nIzetbegović: Srbija se s pravom seća zločina NDH, ali i mi ćemo se zauvek sećati nekih stvari\nIzetbegović je konstatovao da je prošlost "bila kakva je bila", da na nju ne može da se utiče, ali, rekao je, može da se utiče na budućnost.\n"Mi smo spremni da probamo da inteziviramo dijalog Srbije i BiH, Srba i Bošnjaka. Treba razumeti jedni druge, uvažavati jedni druge, uvažavati istinu i presude međunarodnih sudova", rekao je Izetbegović.\nOn je, obraćajući se novinarima posle Vučića, dodao da se Srbija s pravom seća zločina tokom Drugog svetskog rata i osnivanja Nezavisne države Hrvatske.\n"I treba da se seća i ne sme da zaboravi, kao što ćemo se i mi zauvek sećati nekih stvari", rekao je Izetbegović i dodao da to ne treba da bude prepreka ka stvaranju boljih odnosa.\nNa pitanje novinara da li će odustati od tužbe protiv Srbije, Izetbegović je odgovorio da on nije taj koji pokreće tužbu ili odustaje od nje.\n"Mi još nemamo neki novi dokaz koji bi vodio stvari ka tom smeru. Ako bude, tada ćemo o tome razgovarati", rekao je Izetbegović.\nIpak, on je naglasio da niko do tada nema prava da odustaje od tužbe i da je upravo to uloga sudova, da donesu presudu ukoliko neko ne može da postigne dogovor.\n"Ne treba da bude ljutnje, jer su neki pojedinci i režim uradili nešto pre 25 godina. To je način da se skine odgovornost i hipoteka sa celog naroda", istakao je Izetbegović.\n"Svi da čuvamo mir i stabilnost na zapadnom Balkanu"\nPremijer Srbije Aleksandar Vučić poručio je danas u Mostaru da i Srbija i Bosna i Hercegovina i Hrvatska imaju obavezu da obezbede stabilnost i sigurnost za sve svoje građane.\nVučić je nakon sastanka sa srpskim članom Predsedništva BiH Mladenom Ivanićem rekao novinarima da svaki put kada iznosi zabrinutost, to čini za ceo region.\nSa Ivanićem je, preneo je, razgovarao o saradnju Srbije i BiH, regionalnim odnosima, položaju srpskog naroda.\n"Za Srbiju je BiH jedan od najznačajnijih trgovinskih partnera, četvrti trgovinski partner, treća izvozna destinacija, posle Italije i Nemačke. Želimo da te odnose dalje unapređujemo", rekao je premijer Srbije.\nOn je podvukao da je regionalna stabilnost od ključnog značaja.\n"Uložićemo mnogo truda i energije da očuvamo mir i stabilnost na zapadnom Balkanu", rekao je Vučić.


KUD Sveti Sava u Beogradu - Plesne Škole Folklor - Katalog Škola Plesa\nPočetna > Plesne Škole Folklor > KUD Sveti Sava Beograd Prijavite se\nKUD Sveti Sava Beograd\n2008.godine sa velikim ponosom proslavili smo 30 godina postojanja i rada Drustva, a takodje i 15 godina od kako, uz blagoslov Njegove Svetosti Patrijarha srpskog gospodina Pavla, Drustvo nosi ime naseg najveceg svetitelja SVETOG SAVE.\nJedan od osnivaca Drustva bio je i doajen nase narodne muzike, veliki kompozitor i umetnik, Danilo Daca Zivkovic, koji je mnoge godine posvetio radu u Drustvu i za Drustvo, kao i na ocuvanju korena i bogatog kulturnog nasledja, negujuci srpske melodije i zvuke iz svih krajeva nase duhovno bogate zemlje.\nSvoju umetnost i ljubav za ono sto rade, mladi ljudi, clanovi naseg Drustva, su iskazali nebrojano puta na nastupima u zemlji i inostranstvu, o cemu najbolje svedoce nagrade i priznanja za prva mesta koja smo sirom sveta osvajali u proteklih 30 godina...\nRado se secamo ucesca na Medjunarodnom festivalu folklora 1996.godine na Siciliji, gde smo, u vrlo jakoj konkurenciji pored Italije, Cilea, Spanije, osvojili prvo mesto i zlatnu medalju za najbolje izvodjenje programa. Na Medjunarodnom festivalu folklora Dubnica u Slovackoj 2001.godine takodje smo prezentacijom nacionalnog programa osvojili prvo mesto...\n2006.godine u Istanbulu, na C.I.O.F.F. festivalu, smo osvojili tri nagrade: za najbolje koreografije, najboljeg igraca i najbolju igracicu.\nZatim su usledile Grcka, Turska, Madjarska, Kipar, Makedonija, Bugarska, Tunis, Izrael, Hrvatska, Poljska ... kao i mnogi festivali "od Vardara pa do Triglava..."\nTeznja je drustva da uslovi za rad budu maksimalni, ali za organizaciju takvog rada je potrebno zaista mnogo sredstava. Sve ove godine, deleci sudbinu gotovo svih amaterskih drustava u gradu, radimo u prilicno teskim materijalnim i finansijskim uslovima. Mnoge promene u drustvu u opste uticale su na zalost, i na kulturu, pa se tako poslednjih nekoliko godina izdrzavamo sami - licnim sredstvima, od dotacija sponzora i prijatelja Drustva...\nIpak najvaznija cinjenica je da Drustvo nikada nije prestalo sa radom, i pored teskih uslova u kojima je kao i sva ostala Drustva sprovodilo svoje aktivnosti, uspelo je da na okupu odrzi svoje clanove i realizuje program rada.\nDrustvo danas broji preko tristotine aktivnih clanova u svim sekcijama: trenutno je najbrojnija folklorna sekcija, ciji su clanovi svih godista, od predskolskog uzrasta do veterana.\nSve svoje zelje i mogucnosti usmerili smo na razvoj kulture, ocuvanje nase kuturne bastine, kvalitetnu prezentaciju Beograda i Srbije. Ali takodje, sve aktivnosti Drustva usmerene su na razvoj, omasovljenje i propagiranje kuturne delatnosti, koja kod mladih ljudi razvija podjednako i duh i telo.


Vladimir Bata Božović na čelu Sušice - KRAGUJEVAČKI SPORT\nU kragujevačkom srpskoligašu Sušici došlo je do promene klupskog rukovodstva. Doskorašnji kapiten i iskusni fudbalski internacionalac Vladimir Bata Božović izabran je za novog predsednika kluba sa Sušičkog brda, a paralelno sa tom funkcijom obavljaće i ulogu prvog trenera ekipe.\nVladimir Božović je dobro poznato i cenjeno fudbalsko ime. Igračku karijeru započeo je upravo u Sušici, nastavio u kragujevačkoj Zastavi, odakle se preselio u OFK Beograd. Dres „romantičara“ nosio je punih sedam sezona u periodu kada je ovaj klub beležio zapažene rezultate, a zatim je rešio da se oproba u inostranstvu, pa je tako leta 2007. godine prešao u rumunski Rapid, gde je proveo narednih pet sezona i odigrao preko 150 utakmica za klub iz Bukurešta.\nU to vreme za Božovića je bio zainteresovan i beogradski Partizan, ali je on nakon epizode u Rapidu ipak odlučio da pojača rusku Mordoviju.\n2016. godine Božović se vratio u Srbiju, u svoj matični klub Sušicu, gde je, sa izuzetkom jedne sezone koju je proveo u Šumadiji 1903, ostao do dana današnjeg.\nTreba reći da je Vladimir Božović duži niz godina bio reprezentativac Crne Gore, upisavši ukupno 47 nastupa u dresu popularnih „sokolova“.\nU kragujevačkom srpskoligašu su ubeđeni da će ove promene u klupskom rukovodstvu uneti jednu novu energiju u klub sa Sušičkog brda, koji poslednjih godina beleži konstantan napredak, kako u rezultatskom, tako i u organizacionom i infrastrukturnom pogledu.\n– Bata Božović je čovek sa neprocenjivim iskustvom u ovom sportu, neko ko je svojim igrama prethodnih sezona pokazao i dokazao svoju ljubav prema klubu. Jasno je da takvom čoveku treba pružiti poverenje i skloniti se u stranu. Ono što je bitno naglasiti, to je da se klub trenutno nalazi u prilično dobroj poziciji, po svim segmentima. Urađeno je mnogo, kako sa aspekta pozicije na tabeli, tako i infrastrukturno. Bez lažne skromnosti, dosadašnja uprava i odlazeći trener Miroslav Stakić napravili su najveće rezultate u istoriji ovog kluba, pozicionirali Sušicu tamo gde joj je i mesto, a duboko verujemo da će Bata Božović nastaviti započeto i beležiti još veće uspehe tokom svog mandata – navodi se u obaveštenju kluba dostavljenog medijima.\nPrema za sada još uvek nepotvrđenim informacijama, Božović za svog prvog asistenta u stručnom štabu planira Predraga Peđu Živadinovića, još jednog igrača sa superligaškim iskustvom, koji je svojevremeno nastupao za kragujevački Radnički, Metalac, Mladost iz Lučana… Ukoliko njegov odgovor bude potvrdan, biće ovo pakleni spoj dva velika profesionalca na klupi kragujevačkog srpskoligaša.\nInače, fudbaleri Sušice su jesenji deo sezone u Srpskoj ligi Zapad okončali na sedmoj poziciji sa 27 osvojenih bodova. Početak prolećne polusezone prevdiđen je za 13. mart, tako da novi stručni štab Sušičana ima dovoljno vremena da dodatno „zategne“ ekipu, kako bi u nastavku sezone beležila još bolje rezultate.\nPrevious Bogata jesenja žetva Kragujevčana\nNext Lider Prve lige Srbije ponovo u pogonu


Hiseni: Sporazum Beograda i Prištine biće postignut za 12 meseci - Sputnjik Srbija\n14:37 19 Januar 2021\nHiseni: Sporazum Beograda i Prištine biće postignut za 12 meseci\n07:12 07.08.2020 (osveženo 07:28 07.08.2020) Preuzmite kraći link\nKoordinator Prištine za dijalog sa Beogradom Skender Hiseni ocenio je da će sporazum biti postignut za 12 meseci. On je naveo da će u tom periodu ili doći do međusobnog priznanja ili će proces potpuno propasti.\n„Ne radi se o godinama, već o mesecima. U roku od 12 meseci očekujemo sporazum sa obostranim priznavanjem ili će ceo ovaj proces propasti. Sve na međunarodnom nivou govori o trenutku koji Kosovo i Srbija moraju da zgrabe kako bi napredovale. Ne znam da li je Srbija to razumela, ali ako namerava da se integriše u EU, trebalo bi“, rekao je Hiseni gostujući na TV Kljan Kosova, prenosi Tanjug.\nDodao je da će insistirati na intenzivnim razgovorima u koordinaciji sa EU, SAD i Parizom.\nHiseni je ocenio da ovaj scenario „preti da odvede Kosovo ka državama koje imaju nedovršen status, kao što je slučaj Palestine“.\ndijalog Beograda i Prištine, Kosovo i Metohija


Bivši saigrači su vam uputili apele za pomoć klubovima. Šta ste učinili?\n- Kao da se zaboravilo šta sam za vaterpolo i kao sportista, ali i kao ministar uradio. Izgleda da su neki zaboravili i da sam ja jedan od tih igrača sa fotografije u poslednjem naslovu teksta koji je osvojio 51 medalju za ovu državu i da sam u tom sportu celog života od devete godine. Moram da podsetim da sam ja ministar svih sportova, a ne samo vaterpola. Ono što je važno da se razjasni je to da ministarstvo ne može da finansira klubove i da im direktno daje novac, već isključivo finansira savez! Svaki dinar koji je opredeljen za vaterpolo dat je u skladu sa zakonom. Smatram da su ukupna opredeljena sredstva za vaterpolo od države sasvim dovoljna i ogromna. Zbog toga apeli mojih dojučerašnjih saigrača su upućeni, čini mi se, na pogrešnu adresu, ali jesam i hoću da iskoristim autoritet nekada najboljeg igrača sveta i sada ministra, da sve relevantne činioce koji su bitni za rešavanje ovog problema okupim za sto i da se zajednički pronađe rešenje za krizu u vaterpolu - kaže Udovičić za „Blic“.\nZa rešavanje problema klubova nadležan je Vaterpolo savez i ko još?\n- Za finansiranje svih klubova, pa i vaterpolo klubova, nadležne su i jedinice lokalne samouprave na čijoj teritoriji se nalazi sedište kluba. Pored saveza, klubove finansiraju i lokalne samouprave. Mi nemamo saznanja koliko lokalna samouprava izdvaja sredstava za finansiranje klubova i nemamo direktna saznanja zašto su u ovakvoj situaciji, ali precizno i jasno znamo koliko je izdvojeno za vaterpolo od Ministarstva omladine i sporta u 2014. i 2015. Za ove dve godine za redovno finansiranje Vaterpolo saveza ministarstvo je izdvojilo 174.500.000 dinara.\nŠta se još odvaja iz budžeta za vaterpolo?\n- Za stipendije vaterpolista se u ove dve godine izdvaja 20.097.066 dinara, a za nosioce nacionalnih priznanja i nagrada, igrače koji su osvojili medalje u vaterpolu u 2014. je isplaćeno 58.900.000, a 33.000.000 za osvojeno zlato na Evropskom prvenstvu. Za 2015. po osnovu nacionalnih priznanja i nagrada predviđeno je 55.900.000 dinara, a za stipendije 9.500.000. Ovde su važne dve činjenice - prva je da su stipendije, nagrade i nacionalna priznanja takođe sredstva kojima se finansira vaterpolo, a druga je da u isplatama navedenih budžetskih sredstava nema ni dana kašnjenja, što smatram velikim uspehom ovog ministarstva i ove vlade.


Podiže se zastava: Zašto Srbin mora da nauči da rasklopi pušku - Sputnjik Srbija\n06:15 09 Mart 2021\n18:31 22.08.2018 (osveženo 18:32 22.08.2018) Preuzmite kraći link\n„Razmatramo da uvedemo obavezni vojni rok, ne na godinu dana, već na šest meseci ili tri meseca“, rekao je predsednik Srbije i vrhovni komandant Aleksandar Vučić, objasnivši da bi tako država imala mogućnosti da preventivno deluje u slučaju da bilo ko pokuša da je bezbednosno ugrozi.\nNije prvi put da se u poslednje dve godine predlaže vraćanje služenja vojnog roka, pogotovo što je u svim istraživanja takvo i raspoloženje anketiranih građana.\nNajnovije terensko ispitivanje u 11 gradova Srbije, dopunjeno onlajn anketom, pokazalo je da su građani svesni pitanja bezbednosti Srbije i da žele da se vrati obavezno služenje vojnog roka. Analiza Istraživačkog centra za odbranu i bezbednost u Beogradu, sačinjena na osnovu tog ispitivanja, objavljena je sredinom juna, a pokazala je da se za vraćanje „vojnog roka“ izjasnilo 74 odsto od 1.117 nasumično anketiranih oba pola. „Za“ su podjednako bili muškarci i žene.\n© Foto : www.vs.rs\nSrbija vraća obavezni vojni rok? Evo koliko bi mogao da traje\nI nije Srbija usamljena u razmišljanjima da vrati služenje vojnog roka.\nFrancuska ima profesionalnu vojsku, ali je njen predsednik Emanuel Makron još tokom predizborne kampanje rekao da želi da francuski građani „direktno iskuse život u vojsci“.\nNedavno se na tu temu oglasila i stranka vladajuće koalicije u Nemačkoj CDU Angele Merkel, koja je pokrenula kampanju za vraćanje vojne obaveze, smatrajući to neophodnim za odbranu zemlje koja bi trebalo da važi i za muškarce i žene.\nMeđu zemljama koje su vratile služenje vojnog roka su Gruzija, i to samo osam meseci nakon ukidanja, Litvanija, koja je to uradila 2016, osam godina nakon što ga se odrekla, i Švedska koja je izglasala ponovo uvođenje obaveznog vojnog roka koji je ukinula 2010. godine.\nU Rusiji vojni rok nikada nije bio ukidan, ali se od januara 2008. godine umesto dve godine, služi godinu dana. Obavezno služenje vojnog roka u SAD ukinuto je 1973. godine, pred završetak Vijetnamskog rata.\nProfesionalnu vojsku, međutim, ne priznaju u Južnoj Koreji koja je formalno još u ratu sa Severnom Korejom. Seul je odlučio da muškarci moraju da provedu u vojsci do dve godine, zavisno od roda vojske. U Severnoj Koreji pak obavezni vojni rok traje 11 godina za muškarce i sedam za žene.\nTreba li podsećati da vojsku u Izraelu žene služe dve, a muškarci tri godine i ta obaveza važi za sve građane Izraela, kako za one u zemlji, tako i one u inostranstvu.\nVojska se služi i u Brazilu i Siriji, u kojoj je 2011. vojni rok skraćen sa 21 meseca na 18 meseci.\nVojske svih država nastalih na tlu bivše Jugoslavije su profesionalne, a Srbija, koja je, za razliku od ostalih, proglasila vojnu neutralnost, ozbiljno razmišlja o vraćanju služenja vojnog roka. Interesantan je podatak da su u takođe vojno neutralnoj Švajcarskoj građani do sada tri puta izlazili na referendum o ukidanju obaveznog služenja vojnog roka i sva tri puta su glasali protiv. Poslednji put su to učinili 2013, iako je ta država redak primer neutralne zemlje koja je ostala izvan svih ratova čak nekoliko vekova.\nNa pitanje, da li se to vraća trend služenja vojnog roka i da li je tome „krivac“ geopolitička situacija u svetu koja opštu klimu čini nebezbednom, general major u penziji, predsednik Evroazijskog bezbednosnog foruma Mitar Kovač smatra da je neophodno da se vratimo služenju vojnog roka.\n„Srbija je vojno neutralna, a svaka vojno neutralna zemlja, pogotovo kada je mala i kada nema dovoljne resurse, ni ekonomske, ni demografske, neophodno je da se opredeli za služenje vojnog roka, ali koje nije arhaično i vremenski ekstenzivno kao što je to bilo nekada. Po uzoru na druge neutralne zemlje i Srbija treba da nastavi sa služenjem vojnog roka na primeren način, obukom mladih kadrova kroz sistem kampova u nekom relativno kraćem vremenu“, objašnjava Kovač za Sputnjik.\nOn smatra da je period od tri meseca dovoljan da se omladini omogući ostvarivanje ustavne uloge pripreme za odbranu zemlje, ali da im se ne remeti profesionalni razvoj u sistemu školovanja.\nPrema Kovačevoj oceni, takvu odluku ne uslovljavaju prevashodno geostrateški razlozi i stanje bezbednosti u regionu, nego upravo relativno trajno opredeljenje Srbije za vojnu neutralnost za koju postoje istorijski razlozi.\n„Srbija je krvarila čitav jedan vek i mislim da je došlo vreme da ona tu vojnu neutralnost koju baštini deklarativno, materijalizuje kroz nastavak služenja vojnog roka“, ističe sagovornik Sputnjika.\nOn ukazuje da države koje su članice vojnopolitičkih saveza ne moraju da se vraćaju toj instituciji služenja vojnog roka, ali da mnoge to čine jer nijedan vojnopolitički savez nije u potpunosti garantovao bezbednost svake od zemalja. Otuda i inicijative da se u vodećim zemljama NATO preispita potreba ponovnog služenja vojnog roka upravo zato što su se promenile bezbednosne okolnosti i situacija i na globalnom i na regionalnom nivou.\nUtoliko on smatra da je „naša vojna neutralnost prvorazredni razlog da se vratimo služenju vojnog roka“, koje, nesumnjivo, povećava vojnu i odbrambenu bezbednost zemlje i sada i u budućnosti.\n„Mislim da Srbija ne treba puno da čeka da bi se vratila služenju vojnog roka jer za to nisu potrebni neki posebni ekspertski nalozi, niti istraživanja. Već postoje proračuni koji idu u prilog tome da je potrebno uvesti dalje služenje vojnog roka i da to, u krajnjem, ne košta puno. Mi za to imamo razvijenu infrastrukturu, centre za obuku i kadar i Srbija što pre treba da donese takvu odluku“, zaključio je Kovač.\nĐorđević: Vraćanje vojnog roka skupo bi koštalo državu\nŠta će SS oznake na protestu pristalica vojnog roka u Hrvatskoj (foto)\nCrna Gora ponovno uvodi služenje vojnog roka\nsluženje, vojni rok, profesionalna vojska, vojna neutralnost, geopolitika, region, anketa, vraćanje, bezbednost, Mitar Kovač, Aleksandar Vučić, Srbija


Dodik: Most će se zvati "Banjaluka most"\nNovi most u Banjaluci, koji je izgrađen na mjestu nekadašnjeg Zelenog mosta, večeras su svečano pustili u saobraćaj srpski član Predsjedništva BiH Milorad Dodik i gradonačelnik Banjaluke Igor Radojičić.\nNa svečanom otvaranju Dodik je poručio da je svaka radna pobjeda, pa i ova, dokaz sposobnosti vlasti, podsjetivši da je prije 21 godinu SNSD, na čijem je čelu, preuzeo vlast u Banjaluci i da je svih tih godina bilo mnogo ljudi koji su radili zajedno i koji su uložili svu svoju nadu, želju i ideju za jaču i bolju Banjaluku.\nDodik je naglasio da je u politici naučio da vrijedi samo ono što ostavite iza sebe, te da u Banjaluci treba nastaviti graditi i izgraditi i novi fudbalski stadion, novu funkcionalnu sportsku i koncertnu dvoranu.\nOn je naglasio da je Banjaluka čist i uredan grad, grad koji je takav zato što je koncentracija ljubavi ljudi koji žive ovdje.\nDodik je izrazio zahvalnost predsjedniku Narodne skupštine Nedeljku Čubriloviću koji je još kao ministar zajedno ulagao napor da Banjaluka izgleda sve bolje, kao i premijeru Republike Srpske Radovanu Viškoviću kao čovjeku koji uporno podržava svaki razvojni proces i projekat ovog grada.\n"Želja nam je da uradimo što je moguće više, jer sve nije moguće uraditi, želja nam je da ovaj grad bude prepoznat od mnogih kao ugodno mjesto za život", rekao je Dodik i zhvalio Radojičiću jer unosi poseban elan u rješavanje svih problema i što sa svojim saradnicima i institucijama Srpske ima odgovore na mnoge izazove.\nOn je naveo da je sa Radojičićem dogovorio da se novi most zove "Banjaluka most" i da odražava snagu i ljepotu grada i da se nada da će prijedlog biti podržan.\nDodik je čestitao upravi grada i svima koji su pomagali da se izgradi ovaj most. "Ovo je jedistven uspjeh svih nas, ali savakako najviše vas koji živite ovdje", zaključio je Dodik.\nU Banjaluci je večeras svečano otvoren novi most na mjestu nekadašnjeg Zelenog mosta koji će znatno rasteretiti saobraćaj u ovom dijelu grada.\nSvečanom otvaranju, osim Dodika, prisustvovali su i Čubrilović, Višković, ministar porodice, omladine i sporta Republike Srpske Sonja Davidović i gradonačelnik Banjaluke Igor Radojičić.\nVladimir (20) napravio dijete maćehi, pa se Marina preudala za njega: Njegov otac očajan zbog svega\nZatvoreni svi noćni klubovi, zabranjeno pušenje na otvorenom prostoru\n99 glasova 62%\n29 glasova 18%


Press Online :: Tenis :: Indijan Vels: Jelena teškom mukom do drugog kola i duela sa Venus Vilijams\nIndijan Vels: Jelena teškom mukom do drugog kola i duela sa Venus Vilijams\nSrpkinja u meču prepunom brejkova, grešaka i ne baš dobrog tenisa pobedila Irinu Falkoni sa 6:3, 3:6, 6:3.\nPobedi se u zube ne gleda... To je jedina stvar koja može da bude uteha za Jelenu Janković i njene navijače posle veoma lošeg meča u prvom kolu i trijumfa protiv Irine Falkoni (SAD) sa 6:3, 3:6, 6:3 za 122 minuta igre. Moraće znatno da podigne nivo igre u narednom kolu gde je čeka još jedna američka teniserka – Venus Vilijams.\n- O Bože, bila sam mnogo nervozna, nisam osećala svoje udarce, bilo je mnogo nesigurnosti. Trudila sam u tim momentima se da se borim, da idem poen po poen i da se nadam najboljem. Irina je odlična teniserka i dobra devojka. Ovo je veoma poseban turnir za mene, živim nekoliko sati odavde, uživam ovde i srećna sam zbog pobede – rekla je Jelena u intervjuu posle meča dok je pokušavala rukama da se zaštiti od jakog sunca.\nČinjenica da su igrale po najvećem suncu na 32 stepena celzijusa je izgleda imala veliki uticaj na obe. Posle relativno lako dobijenog prvog seta srpska teniserka je pala. Izgubila je tri gema u nizu, pa je na teren morao da dođe njen trener Giljermo Kanjas.\n- Dosadno mi je, nema energije sa tribina, ne mogu da pronađem svoje udarce – bila je jedna od rečenica Jelene kojom je pokušavala da objasni da joj se ne igra previše.\nUspela je sve to Amerikanka da iskoristi i da stigne do izjednačenja. U pauzi između dva seta je tražila dva medicinska tajm-auta zbog problema sa prstima, a dugu pauzu je Jankovićeva iskoristila da ponovo razgovara sa trenerom.\nArgentinac je pokušao da je ohrabri, da joj da „vetar u leđa“, ali mu nije polazilo za rukom. Kako su igrale u trećem setu najbolje govori podatak da je u prvih pet gemova viđeno isto toliko brejkova. Jelena je to prva uspela da prekine, da pronađe malo ritma i koncentracije i zatim u devetom gemu napravi i ključni brejk za pobedu.\nKako je meč izgledao možda i najbolje govore statistički podaci. Ukupno 78 neiznuđenih grešaka, 10 duplih greški, svega 30 vinera. Jedina dobra stvar za srpsku teniserku je perfektno korišćenje prilika za brejk (7-7) naspram znatno slabijeg procenta rivalke (14-5).\nUčešćem u glavnom žrebu Indijan Velsa Jelena Janković je postala rekorderka takmičenja. Naime, ovo je 16. put da Srpkinja učestvuje u glavnom žrebu ovog turnira čime je ušla u istoriju. Inače, ona je 2010. godine osvojila turnir pobedom nad Samantom Stosur u finalu (6:2, 6:4).


Posjeta glavnog pregovarača ambasadora Aleksandra Andrije Pejovića Agenciji za civilno vazduhoplovstvo\nDržavni sekretar za evropske integracije i glavni pregovarač ambasador Aleksandar Andrija Pejović sastao se sa direktorom Agencije za civilno vazduhoplovstvo Draganom Đurovićem.\nSagovornici su razmijenili mišljenje o ostvarenom napretku i daljim aktivnostima u pravcu postizanja potpune usklađenosti s propisima EU u oblasti vazdušnog saobraćaja.\nDirektor Agencije Dragan Đurović je upoznao ambasadora Pejovića s radom i ostvarenim napretkom te institucije, istakavši njen značaj za razvoj sigurnosti i bezbjednosti vazdušnog saobraćaja u Crnoj Gori.\nAmbasador Pejović je izrazio zadovoljstvo ostvarenim napretkom u okviru 14. pregovaračkog poglavlja, posebno u oblasti vazdušnog saobraćaja.\nSagovornici su razmijenili mišljenje o privremenoj primjeni multilateralnog Sporazuma koji se odnosi na uspostavljanje zajedničkog evropskog vazduhoplovnog područja (ECAA sporazum) koji je potpisan 2006, naglasivši da ona doprinosi boljoj usaglašenosti i primjeni evropskih standarda u ovoj oblasti.\nIstaknuto je da je Crna Gora uspješno sprovela projekt „Jedna bezbjednosna kontrola“ čime omogućeno da Agencija za civilno vazduhoplovstvo od EU zatraži priznavanje mjera bezbjednosti kako bi se ostvarila jedna bezbjednosna kontrola za letove u okviru država članica EU. U tom kontekstu, Crna Gore je početkom marta uputila zahtjev Generalnom direktoratu za mobilnost i transport EK za formalno uključivanje u ovaj režim.\nIzraženo je zadovoljstvo ukupnim rezultatima koje Crna Gora ostvaruje u oblasti vazdušnog saobraćaja i u tom smislu iznijeto očekivanje da će pregovori u 14. poglavlju Saobraćajna politika biti otvoreni do kraja ove godine.


Društvo Autor:Aleksandar Nastevski19. jul. 202114:46\nGradonačelnik Beograda Zoran Radojičić, koji je ujedno i komandant Gradskog štaba za vanredne situacije, naložio je nakon jučerašnjeg nevremena i obilnih padavina nadležnim gradskim komunalnim službama pripravnost najvećeg stepena.\nBeograd je juče u popodnevnim časovima pogodilo snažno nevreme, a jaka kiša praćena grmljavinom nastavila je da pada tokom noći. Nevreme je napravilo haos u gradu, a u pojedinim delovima grada, kao što je beogradsko naselje Vojvode Vlahovića, došlo je do poplava. Ovim povodom je gradonačelnik Beograda zatražio pripravnost najvećeg stepena.\nNaselje Vojvode Vlahovića potopljeno, pliva u fekalijama\nVIDEO Jak pljusak i vetar u Beogradu, u Mirijevu grad\n„Situaciju pratimo iz minuta u minut, informacije prikupljamo u realnom vremenu i pratimo krizne tačke. Sve ovo je neophodno kako bismo Beograđane maksimalno zaštitili. U narednih 48 sati pripravnost će biti na najvećem stepenu, prevashodno JKP „Beogradski vodovod i kanalizacija”, JKP „Gradska čistoća”, JKP „Beograd-put”, JVP „Beogradvode”, ali i JKP „Zelenilo – Beograd”, zbog stabala koja su tokom sinoćnjeg nevremena padala i bila nošena kišnom bujicom„, rekao je Radojičić, a navodi se na sajtu gradske uprave.\nBeogradski gradonačelnik je naveo da nadležni prate i stanje u kanalima i da su uvedena dežurstva.\n„Takođe sam naložio da se uvedu dežurstva. Dakle, građani mogu biti sigurni da se situacija pomno prati i da smo u svakom trenutku spremni da intervenišemo“, rekao je gradonačelnik Radojičić.\nPodsetimo, sinoćnje nevreme napravilo je haos u gradu, a naselje Vojvode Vlahovića je bilo poplavljeno usled velikih pljuskova.\nNaselje Vojvode Vlahovića Foto: Privatna arhiva\nKako su ranije za Nova.rs istakli stanovnici ovog naselja, ista situacija se ponavlja iz godine u godinu, jer problem kišne i fekalne kanalizacije nije rešen, uprkos mnogim obećanjima.\nMarko Mladenović iz Udruženja „Moje naselje“, koje okuplja stanovnike ovog dela Beograda, rekao je za Nova.rs da je naselje nekih dva sata bilo pod vodom, kao i da je 20 kuća poplavljeno.\nInače, jako nevreme i pljuskovi sinoć su zahavatili i druge delove naše zemlje.\nBonus video – Nevreme u Beogradu\nBeograddr Zoran Radojičićnevremepoplavavremenske nepogodeZoran Radojičić


Ukoliko izvođač probije rok slede tužbe? | Pirot vesti\nPočetna/Lokalna samouprava/Ukoliko izvođač probije rok slede tužbe?\nUkoliko izvođač probije rok slede tužbe?\nDirektor Direkcije za izgradnju grada Branislav Kostić apelovao je danas na nadležna ministarstva i Vladu Srbije da iskoriste svoj uticaj kako bi kompanija “Putevi Užice”, koja je glavni izvođač radova na izgradnji zatvorenog bazena u Pirotu, završila ovaj projekat koji je od ne samo opštinskog već i državnog značaja u predviđenom roku, do juna ove godine. Na ovakav korak direktor Kostić odlučio se jer je nezadovoljan dinamikom izvođenja radova, iako se, kako je kazao, obaveze opštine i države prema izvođačima, u poslednje vreme izmiruju na vreme. U kompaniji “Putevi Užice” kazali su novinarima da će bazen ipak biti završen na vreme, a da će u rešavanju problema koje ima ova kompanija, ali i mnoge druge građevinske firme u Srbiji učestvovati i premijer Srbije Aleksandar Vučić, sa kojim danas sastanak treba da održi rukovodstvo ove kompanije.\nSa ovom kompanijom probleme nemaju samo Piroćanci već i država o čemu svedoči iznenadna poseta ministarke Zorane Mihajlović gradilištu Koridora 11 kod Uba, tačnije deonici koju grade “Putevi Užice” i “Planum” iz Beograda. Tom prilikom ministarka Mihajlović je na licu mesta zatekla prazno gradilište i konstatovala da se radovi na ovoj deonici praktično uopšte ne izvode, iako bi trebalo da se uveliko radi, te da zadati rokovi neće moći da se ispoštuju. Ministarka Mihajlović najavila je tom prilikom da u buduće izvođači koji ne poštuju rokove, neće moći da dobiju poslove na izgradnji važnih infrastrukturnih objekata.\nSlična situacija je i na gradilištu u Pirotu u naselju Senjak, gde se gradi zatvoreni plivački bazen, značajan državni projekat koji se zajednički finansira parama opštine Pirot i novcem iz državnog budžeta. Do sada su se rokovi za izgradnju ovog objekta, po rečima direktora Kostića, dva puta opravdano probijali, ali ako se to desi i treći put, opština i Direkcija će iskoristiti sva raspoloživa pravna sredstva da zaštiti svoje interese.\n-Redovno smo plaćali izvođače, svaka situacija koja je došla na naplatu u najkraćem roku je realizovana. Izvođač još uvek ima vremena da do kraja juna završi svoje deo posla jer je ostalo još desetak posto radova i ja smatram da izvođač treba da smogne snage i završi posao jer smo i mi i država u proteklom periodu redovno izmirivali svoje obaveze. Ja apelujem na državu i ministarstvo da izvrše pritisak na izvođača kako bi on ovaj projekat završio. U protivnom iskoristićemo sva pravna sredstva da branimo interes lokalne samouprave, interes države i građana. Vrednost radova je negde oko 480 miliona dinara, a ostalo je za realizaciju negde oko 40 miliona dinara. Ostalo je samo još da se uradi fasada od alubonda, koja je već naručena i skrojena, da se urade plaže i podno grejanje oko samog bazena i nešto oko instalacija. Nema puno posla, ali nema ni vremena jer nakon završetka izgradnje preostaje nam još puno posla koji treba da uradimo poput dobijanja upotrebnih dozvola, izrada projekta izvedenog stanja i primopredaja objekta našim sugrađanima. Ja sam siguran da, ako “Putevi Užice” završe posao do 30. juna da ćemo mi do 1. septembra imati objekat u upotrebi-kazao je Pirotskim vestima Kostić.\ndirekcija za izgradnju istaknuto pirot priot zatvoreni bazen\nZavršava se trotoar u ulici Srpskih vladara.\n13. May 2014. at 12:04\nОнолка зграда а базенат ко у лозје.\n14. May 2014. at 12:16\nJa firmi Putevi Užice ne bi dao ni štalu da mi naprave a ne ovakav objekat.\n14. May 2014. at 12:20\nTako vam i treba kada ste uzeli najjevtinijeg ponuđača a ne najkvalitetnijeg.Dovoljno je bilo da se samo malo raspitate o firmi Putevi Užice pa da vidite sa kime imate posla.Drugo je pitanje koliko je tender za izgradnju bazena bio transparentan.Možda i to dođe na na neki dnevni red uskoro


Makedonci pripremaju teren za postavljanje ograde na granici sa Grčkom\nBeta 16. novembra 2015. 14:50\nNakon terorističkih napada u Parizu makedonsko Ministarstvo unutrašnjih poslova pojačalo je kontrolu izbeglica i migranata koji u tu zemlju ulaze iz Grčke, a na osnovu odluke državnog Saveta za bezbednost od danas je počelo raščišćavanje zemljišta u graničnom pojasu sa Grčkom kod Đevđelije, radi eventualnog postavljanja žičane ograde, objavili su makedonski mediji.\nSavet za bezbednost, na čijem je čelu makedonski predsednik Đorđe Ivanov, doneo je u nedelju odluku da se makedonska vojska odmah angažuje na pripremi za raščišćavanje terena za moguće postavljanje ograde „čiji cilj ne bi bio zatvaranje granice sa Grčkom, već ograničavanje protoka migranata u saglasnosti sa brojem izbeglica-migranata koje bi prihvatile evropske zemlje u koje su se uputili“.\nKabinet makedonskog predsednika je u saopštenju dostavljenom medijima naveo da bi „korak podizanja ograde na granici sa Grčkom bio preduzet samo u krajnjem slučaju, ukoliko bi zemlje u koje se upućuju migranti značajno smanjile protok migranata, zbog čega bi Makedonija bila dovedena u situaciju da se suoči sa izazovom dužeg ostanka nekontrolisanog broja migranata“.\nOdluku o postavljanju žice donosi predsednik Makedonije Đorđe Ivanov, a sve pripreme koje su počele još danas preduzete su da bi se ograda, koja bi bila u tri nivoa, mogla postaviti za osam sati nakon takvog eventualnog naloga koji bi bio dat makedonskoj armiji.\nU Makedoniji je od avgusta, zbog velikog priliva izbeglica sa Bliskog istoka, na snazi vanredno stanje uz južnu i severnu granicu, sa Grčkom i sa Srbijom.


Predsednica Osmani sastala se sa ministrom unutrašnjih poslova Portugalije Eduardom Cabritom - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani sastala se sa ministrom unutrašnjih poslova Portugalije Eduardom Cabritom\nPredsednica Republike Kosovo Vjosa Osmani se drugog dana posete Portugaliji sastala sa ministrom unutrašnjih poslova Eduardom Cabritom i pripadnicima snaga za sprovođenje zakona ove države, koji su služili na Kosovu.\nPredsednica Osmani im se zahvalila na datom doprinosu, veoma ceneći ulogu Portugalije u angažovanju na Kosovu od 1999. godine.\nOna je ocenila odnose između dve države, angažujući se na otvaranju novog poglavlja saradnje. Predsednica Osmani istakla je da Policija Kosova, na nivou Balkana, ima najviše poverenje građana Kosova. U tom kontekstu predsednica Osmani je od ministra Cabrite zatražila razmenu iskustava, kako bi Policija Kosova stekla nova saznanja od portugalske Policije.\nDalje na ovom sastanku predsednica Osmani je istakla da je Kosovo jasno orijentisano na svoj evropski put i da je primarni cilj učlanjenje u EU, NATO i INTERPOL, kao i u ostale međunarodne organizacije.\nPredsednica Osmani zahvalila se Portugaliji koja je značajan glas podrške liberalizacije viza i procesa učlanjenja u međunarodne organizacije.


“Pogodi trojku i pomozi”-humanitarni turnir u Rakovici | Centar za smeštaj i dnevni boravak dece i omladine ometene u razvoju Beograd\nPočetna » Vesti » "Pogodi trojku i pomozi"-humanitarni turnir u Rakovici\n“Pogodi trojku i pomozi”-humanitarni turnir u Rakovici\nDatum objave: 05.12.2015.\nU subotu, 5 decembra, u Sportskom centru Rakovica održan je humanitarni košarkaški turnir pod nazivom „Pogodi trojku i pomozi.“ Turnir je organizovala Gradska opština Rakovica, učestvovalo je 26 ekipa koje su platile kotizaciju, a sav novac uplaćen je Centru za adaptaciju dnevnog boravka Borska, koji se nalazi na Rakovici.\nTurnir je otvorio domaćin manifestacije, predsednik Gradske opštine Rakovica Vladan Kocić, koji je pozdravio učesnike i zahvalio im se što su se priključili humanitarnoj akciji. Učesnicima turnira zahvalila se i Mirjana Bilbija, rukovodilac DB Borska.\nNa turniru su viđene veoma uzbudljive utakmice, a trijumfovala je ekipa Košutnjaka, koja je u finalu savladala ekipu Branka Ćopića, dok je treće mesto pripalo ekipi Petlovo brdo.\nMedalje i trofeje trećeplasiranoj ekipi podelio je član Veća GO Rakovica Filip Marjanović, osvajačima drugog mesta odličja je podelio član Veća GO Rakovica Nebojša Ivanović, dok je trofeje i medalje pobednicima turnira uručio predsednik Gradske opštine Rakovica Vladan Kocić.


Republika / Počinje Bokserska Superliga, predsednik BSS već gleda u budućnost - Borovčanin: Medalja je cilj!\nPočinje Bokserska Superliga, predsednik BSS već gleda u budućnost - Borovčanin: Medalja je cilj!\nsreda, 2. 10. 2019.| 15:24\nNova sezona u Bokserskoj Superligi Srbije počinje sledeće nedelje, titulu brani Metalac, a nadmetaće se sedam klubova podeljenih u dve grupe.\nPrvu će činiti Loznica, Radnički Niš, Vojvodina i Radnički Kragujevac, dok su u drugoj Radnički Beograd, Metalac Valjevo i Sombor. Svi ljubitelji plemenite veštine u našoj zemlji nadaju se da će gledati kvalitetne borbe, a predsednik Bokserskog saveza Srbije Nenad Borovčanin veruje da će kvalitet boksa i pune tribine doprineti da se što pre osvoji medalja na velikom takmičenju.\n- Sve ovo doprinosi napretku boksa u želji da se uskoro sa najvećih svetskih takmičenja vraćamo sa medaljom. Osvojili smo medalje u kadetskoj i juniorskoj, verujem ubrzo i u seniorskoj konkurenciji - istakao je Borovčanin.\nTakođe je najavio jednu veliku novinu u domaćem takmičenju:\n- Dozvolili smo svakom klubu po dva strana borca sa trenerima. Sombor se odlučio da dovede Kubance i Hrvate, Radnički iz Beograda Ruse, dok je niški Radnički doveo dvojicu Bugara, a Loznica dvojicu boksera iz BiH - zaključio je Nenad Borovčanin.\nEvropa se poklonila Srbiji, Bobini "orlovi" na prvom mestu rang liste CEV-a!\nSrbija Sport Ostali sportovi Boks Bokserska liga Srbije Nenad Borovčanin


Gasifikacija Bijeljina zavrsena do 2011\nNaslov: Gasifikacija Bijeljina zavrsena do 2011 Čet 22 Okt - 22:22\nPreduzeće “Novi Sad - gas” i opština Bijeljina formiraće zajedničku firmu “Bijeljinagas” s ciljem gasifikacije grada, distribucije gasa i održavanja sistema - najavio je načelnik bijeljinske opštine Mićo Mićić.\nOn je dodao da će novosadska firma u “Bijeljinagasu” imati učešće 80, a opština Bijeljina 20 odsto. Mićić je nakon sastanka sa predstavnicima novosadske firme rekao da će se u izgradnju “Bijeljinagasa” krenuti nakon što Skupština opštine Bijeljina odobri prijedlog o osnivanju zajedničke firme. Prema njegovim riječima, kompletnu finansijsku konstrukciju obezbjediće “Novi Sad-gas”, dok će opština Bijeljina ima obavezu da obezbijedi zemljište i građevinske dozvole. Jovo Vujanović, direktor novosadske firme “Novi Sad - gas”, rekao je da je za kompletnu gasifikaciju grada potrebno 10 miliona evra. “Nadamo se da ćemo sa našim strateškim partnerima i putem kredita uspjeti sklopiti finansijsku konstrukciju. Paralelno sa potpisivanjem ugovora o osnivanju zajedničke firme u Bijeljini krenućemo u posao gasifikacije u smislu obezbjeđenja projektne i tehničke dokumentacije”, rekao je Vujanović i izrazio nadu da bi se gasifikacija mogla završiti za tri godine. On je istakao da je namjera ove novosadke firme da nakon srbijanskog tržišta pređe i proširi se na području cijele Republike Srpske. Gasifikacija Bijeljine krenuće iz Ulice Dušana Baranina, gdje će biti smještena glavna gasna stanica\nSimboličnim zavarivanjem prvih gasovodnih cijevi u naselju Koviljuše, načelnik opštine Bijeljina Mićo Mićić označio je početak radova na gasifikaciji grada i opštine Bijeljina. Gasovodnu mrežu će graditi preduzeće „Bijeljina-gas“ u kome 80% vlasništva ima preduzeće „Novi Sad gas“ iz Srbije koje je izabrano za strateškog partnera u gasifikaciji Bijeljine. Preostalih 20% vlasništva je obezbijedila opština Bijeljina kroz zemljište na kome će biti postavljena mreža i sve građevinske i upotrebne dozvole. Realizacija cijelog projekta koštaće 23 miliona evra, a predviđeno je da za dvije godine grad bude pokriven gasovodnom mrežom u dužini od 260 kilometara. Mrežu će koristiti oko 20.000 potrošača, a predviđa se da će cijena priključka biti 750 evra.


Najveći Maxi supermarket u Srbiji - Retail Serbia\nNajveći Maxi supermarket u Srbiji\nNovi Maxi unikatnog dizajna se prostire na impresivnih 2.000 metara kvadratnih, a sadrži i neke od noviteta koji do sada nisu viđeni na našem tržištu. Jedan od tih noviteta je i Kuća sira, gde kupce očekuje pažljivo odabrana selekcija sireva iz celog sveta. Najukusnije putovanje duž različitih meridijana uz bogatu ponudu sira ljubitelji ove namirnice mogu pronaći jedino u novom Maxi supermarketu. Dodatni raritet je i širok asortiman vinarije, gde će u saradnji sa eminentnim stručnjacima biti organizovane degustacije i promocije.\nPored svežih kategorija voća, povrća, mesa, ribe, delikatesa, na šta su kupci i navikli u Maxi supermarketima, u ponudi je i inovativan koncept zanatske pekare sa tradicionalnim hlebovima, ručno pravljenim u samoj radnji. U bogatoj ponudi su raženi kalupski hleb sa semenkama i mini vekna sa krompir pastom i semenkama, seljački beli hleb, ručno rađen domaći beli hleb sa dodatkom prirodnog kiselog testa, heljdin hleb sa orasima i mnogi drugi.\nOko 100 zaposlenih kupcima će biti na usluzi, uključujući i nova odeljenja kao što su Juice bar i pekara, a i dodatno obučeni profesionalci na odeljenjima delikatesa, sireva i vina. Sve o vrstama sireva, poreklu, načinu sečenja, izlaganju i uparivanju sireva sa ostalom hranom i vinima, kupci sada mogu saznati iz prve ruke.\nPored navedenih pogodnosti moderne kupovine, najveći Maxi do sada nudi kupcima i elektronske cene na određenim kategorijama.\nDatum poslednje izmene 05 novembar 2020


Mediji tvrde da se incident desio na lokalnom groblju – Lajk.rs\nNakon izlaska na teren policajci su utvrdili da je došlo do prepirke između osoba inicijala S. N. i A. A. iz Višegrada, a zatim i do upotrebe vatrenog oružja.\nKako pišu “Nezavisne novine”, pozivajući se na neimenovani izvor, Nusret S., imam iz Višegrada, osumnjičen je da je nakon svađe sa sugrađaninom hadžijom Azizom A. u subotu pucao iz pištolja na mesnom groblju u Višegradu.\nOčevici su naveli da je među njima prvo izbio verbalni sukob u vezi s dvorištem groblja, a potom je Aziz A. navodno komadom drveta krenuo prema imamu, koji je potom ispalio hitac. Srećom, niko nije povređen.\nIz MUP-a RS su se o ovom događaju oglasili saopštenjem u kojem navode da je o svemu upoznat dežurni tužilac Okružnog javnog tužilaštva Istočno Sarajevo, koji je naložio da se u redovnoj proceduri dostavi Izveštaj protiv S. N. za krivično delo izazivanja opšte opasnosti.\nPročitajte još... Šetnja duga 9 km za poglavara SPC nije NIŠTA NEOBIČNO (FOTO)